Το ΜΠΙΛόγκ: ΠΕΤΑ ΚΑΤΩ ΤΑ ΣΚΟΥΠΙΔΙΑ ΣΟΥ, ΜΠΟΡΕΙΣ\nΠΕΤΑ ΚΑΤΩ ΤΑ ΣΚΟΥΠΙΔΙΑ ΣΟΥ, ΜΠΟΡΕΙΣ\nΣύγχρονοι και τριτοκοσμικοί\nΟρδές εκδρομέων κατέκλυσαν το περασμένο τριήμερο πόλεις και χωριά εκτός των αστικών κέντρων. Με τα συνήθη προβλήματα: μποτιλιαρίσματα, κόρνες, νεύρα. Γιατί εάν δεν παρκάρεις ακριβώς έξω από την ταβέρνα/καφέ/μουσείο/εκκλησία (αυτό ισχύει και για τους ντόπιους) τότε που; Και άσε τα πάρκινγκ στις εισόδους των χωριών να είναι άδεια. Μα, εκδρομή ήρθαμε, να κουραστούμε και να περπατήσουμε; Ασε μας!\nΕνα άλλο που παρατήρησα κάνοντας ποδαράτη βόλτα από το ένα χωριό στο άλλο (εν προκειμένω από Στεμνίτσα προς Δημητσάνα) είναι ο αριθμός των σκουπιδιών που είναι πεταμένα πλάι στον δρόμο! Ο,τι δεν χρειάζομαστε, το πετάμε από το παράθυρο, έτσι απλά, χωρίς καμία τύψη κι ενοχή, χωρίς καμιά δεύτερη σκέψη. Δεν μας χρειάζεται άλλο, τρώει σουτ. Σαν τους ανθρώπους.\nΜε εξοργίζει εν έτει 2016 να μιλάμε ακόμη για σκουπίδια. Που τα πετάμε, που απαγορεύεται, που κάνει κακό στο περιβάλλον. Στο πλάι του δρόμου λοιπόν βρήκα κουτιά απο τσιγάρα, καφέδες, πλαστικά ποτήρια και μπουκάλια, κουτάκια από αναψυκτικά... Ενας μάλιστα κάπου άκουσε το «μειώστε τον όγκο των απορριμάτων σας» και πέταξε μπουκάλι νερού, αφού όμως πρώτα το είχε τσαλακώσει. Μέχρι εκεί του έκοψε. Παραδίπλα βέβαια βρήκα και σακούλες με ξερά χόρτα, που είμαι σχεδόν σίγουρος ότι επισκέπτης δεν τις πέταξε. Αρα και οι ντόπιοι έχουν μερίδιο ευθύνης.\nΣτο θέμα των σκουπιδιών δεν υπάρχουν δικαιολογίες. Ειδικά όταν σε κάθε χωριό υπάρχουν δεκάδες κάδοι (και ανακύκλωσης μάλιστα) και η απόσταση από το ένα μέρος στο άλλο είναι μόλις μερικά χιλιόμετρα. Ας προσποιηθούμε έστω και για μια φορά πως είμαστε πολίτες ενός σύγχρονου τριτοκοσμικού κράτους. Μπορούμε!\nΕτικέτες Αρκαδία, Δημητσάνα, δρόμος, επισκέπτες, κάτοικοι, Πελοπόννησος, σκουπίδια, Στεμνίτσα, τριήμερο, χωριά


Πανελλαδικές εξετάσεις: Η ισορροπημένη διατροφή μπορεί να βοηθήσει! » Foodbites\nΣυντάχθηκε απο τον/την webgf στην κατηγορία 20/05/13 . Δημοσιεύτηκε στις Ζούμε υγιεινά\nΗ επιστροφή στα θρανία μετά το Πάσχα σηματοδοτεί την τελική ευθεία για τις σχολικές εξετάσεις, μία περίοδο αγωνίας και έντονου στρες για τους μαθητές και τις οικογένειές τους. Απόλυτο στόχο της περιόδου αυτής αποτελεί η συγκέντρωση και η καλή μνήμη για μέγιστη δυνατή απόδοση των κόπων μίας ολόκληρης χρονιάς. Η διατροφή και η σωματική δραστηριότητα συμβάλουν σημαντικά στη διαχείριση του στρες και στη βελτιστοποίηση των επιδόσεων στις εξετάσεις.\nΑκολουθήστε τις παρακάτω βασικές διατροφικές συμβουλές για να εξασφαλίσετε την καλύτερη δυνατή κάλυψη των αναγκών σας σε ενέργεια και θρεπτικά συστατικά, κατά την απαιτητική αυτή περίοδο, αποφεύγοντας τα δυσάρεστα συμπτώματα της κούρασης και τροφοδοτώντας με ενέργεια σώμα και… πνεύμα!\nΞεκινήστε τη μέρα σας με ένα «δυναμωτικό» πρωινό. Εκτός από την απαραίτητη ενέργεια για να συνεχίσετε την ημέρα, το πρωινό σχετίζεται με αυξημένη συγκέντρωση, βελτιωμένη ικανότητα επίλυσης προβλημάτων, καλύτερη αντίληψη και μεγαλύτερη διάρκεια βραχυχρόνιας μνήμης.\nΈνα γιαούρτι ημιαποβουτυρωμένο με muesli και 1 φρούτο\nΠολύσπορο σάντουιτς με τυρί μειωμένων λιπαρών, ντομάτα, μαρούλι και 1 ποτήρι 100% φυσικός χυμός πορτοκάλι.\n1 ποτήρι γάλα χαμηλών λιπαρών και 2 φέτες ψωμί ολικής αλέσεως με μέλι ή μαρμελάδα και 1 φρούτο\n1 ποτήρι γάλα χαμηλών λιπαρών και 2 μπάρες ή δημητριακά ολικής αλέσεως και 1 φρούτο\nΔώστε προτεραιότητα σε τρόφιμα πλούσια σε σύνθετους υδατάνθρακες και φυτικές ίνες.\nΦροντίστε να καταναλώνετε τρόφιμα από τη βάση της μεσογειακής πυραμίδας καθημερινά τα οποία είναι πλούσια σε υδατάνθρακες, τη βασική πηγή ενέργειας του εγκεφάλου και του νευρικού συστήματος, αλλά και σε φυτικές ίνες. Βάλτε λοιπόν μέσα στην ημέρα σας ολικής άλεσης τρόφιμα, φρούτα και λαχανικά σαν βάση των γευμάτων, καθώς παράλληλα αποδεσμεύουν σταδιακά ποσά ενέργειας και περιορίζουν το αίσθημα της πείνας. Επιλέξτε ολικής αλέσεως τρόφιμα στα σνακ σας όπως τοστ με ψωμί ολικής άλεσης ή πολύσπορο ή κάποιο γιαούρτι με φρούτα και δημητριακά πρωινού ολικής άλεσης αλλά και στα κυρίως γεύματά σας χρησιμοποιώντας για παράδειγμα το καστανό ρύζι και τα ζυμαρικά ολικής αλέσεως. Φροντίστε, επίσης, τα όσπρια να συμπεριλαμβάνονται τουλάχιστον μία φορά την εβδομάδα στο μενού σας και συνοδέψτε καθημερινά το γεύμα σας με σαλάτα.\nΕμπλουτίστε με ..ω!\nΤα ω3 λιπαρά οξέα συμβάλλουν στην καλύτερη μνήμη και λειτουργία του εγκεφάλου. Περιέχονται στα λιπαρά ψάρια όπως είναι το σκουμπρί, ο σολομός και οι σαρδέλες, στους ξηρούς καρπούς και ιδιαίτερα στα καρύδια, καθώς και σε εμπλουτισμένα προϊόντα όπως οι μαλακές μαργαρίνες. Πείτε λοιπόν ναι στο ψάρι 1-2 φορές την εβδομάδα, προσθέστε ανάλατους ξηρούς καρπούς μέσα στις σαλάτες ή το γιαούρτι σας και αντικαταστήστε το ζωικό βούτυρο με κάποια μαλακή μαργαρίνη εμπλουτισμένη με ω3 στο πρωινό σας.\nΔιατηρήστε τον οργανισμό σας καλά ενυδατωμένο.\nΏρα για σνακ.\nΣίδηρος για “σιδερένια” νεύρα.\nΟ καλός ύπνος μπορεί να βοηθήσει να ξεκουράσετε τόσο το σώμα όσο και τον εγκέφαλό σας. Να θυμάστε: δεν υπάρχουν μαγικές τροφές που να αυξάνουν, μεμονωμένα, τις επιδόσεις σας στις εξετάσεις. Μία ισορροπημένη διατροφή που περιλαμβάνει όλα τα παραπάνω και κάποια ελαφριά σωματική δραστηριότητα μπορούν να σας εξασφαλίσουν τη βέλτιστη δυνατή πνευματική απόδοση.\nΓεωργιουδάκη Νατάσα, MSc – Διαιτολόγος – Διατροφολόγος\nψύξη καφές κάπαρη oils σαλιγκάρια φυτικές ίνες κονσερβοποίηση WFD sensory evaluation κολοκύθα αρθρίτιδα οίνος composite cans σαλάτα έλαια παιδί claims Βυζάντιο κατάψυξη κρασί greek breakfast ιστορία ισχυρισμοί στεφανιαία νόσος τσάι παστέλι νανοτεχνολογία νανοϋλικά soya καλοκαίρι ελληνικό πρωινό αυγά 100 χρόνια ζεαξανθίνη λιπαρά ιπποφαές λουτείνη fats ενκαψυλιωμένα συστατικά botarga πρωτεΐνες ορού αποστείρωση σχολείο Alzheimer παιδική διατροφή υπέρταση proteins κερσετίνη soy πολίτικη κουζίνα Weidenhammer κρέας αλόγου ημέρα καρδιάς FT-NIR παχυσαρκία καρδιά στέβια αυγό sweete πολυβιταμίνες τιμές τροφίμων χοληστερόλη καρύδα οργανοληπτικά χαρακτηριστικά λίπη επισήμανση εμπλουτισμός ενυδάτωση sensory νερό θερμική επεξεργασία bottarga πρωτείνες fachpack 2012 αφυδάτωση ΕΦΕΤ mangusteen fachpack trikalinos εγκυμοσύνη ελαιόλαδο παγωτό stevia labelling υπέρηχοι σχολική διατροφή Αλτζχαιμερ οργανοληπτική αξιολόγηση καρδιαγγειακά νοσήματα πρόσθετα διαβήτης diabetes κάππαρη σόγια αυγοτάραχο οργανοληπτικός έλεγχος αχλάδι οστεοπόρωση παστερίωση παγωτά


Το ράσο δεν πρέπει να απειλεί, αλλά να θυσιάζεται - ΕΚΚΛΗΣΙΑ ONLINE\nΤο ράσο δεν πρέπει να απειλεί, αλλά να θυσιάζεται\nΤρίτη, 13 Ιουλίου 2021 19:18\nΑρχική » ΝΕΑ » Το ράσο δεν πρέπει να απειλεί, αλλά να θυσιάζεται\nΔημήτρης Νατσιός, δάσκαλος-Κιλκίς-30 Αυγούστου του 1907. Δράμα. Χιλιάδες λαού συγκεντρώνονται στο σταθμό, για να ξεπροβοδίσουν τον Μητροπολίτη τους. «Δέσποτα μάς παρέλαβες λαγούς και μας έκανες λιοντάρια! Μένε ήσυχος. Θα γίνει το θέλημά σου», ακούγεται η κραυγή του δημογέροντα Νίκα. Με δάκρυα στα μάτια αποχαιρετά ο λαός της Δράμας τον εθνοϊερομάρτυρα επίσκοπό του, Χρυσόστομο. Έφυγε ο φρυκτωρός του Γένους, πορευθείς στην Σμύρνη «για να σμίξει λεβεντιές με ράσα Γαβριήλ και Παπαφλέσσα», όπως έψαλλε ο Σουρής στον «Ρωμηό» του. (π. Θεοδώρου Ζήση, «Εθνάρχες Ιεράρχες», σελ. 77).\n3 μήνες πριν ΕΙΠΑΝ, ΝΕΑHot News\nΦΩΤΙΑ ΤΩΡΑ: Όλες οι δυνάμεις στην Πάφο για την πυρκαγιάΠέθανε στα 47 του ο Κώστας Κεφαλογιάννης\nΠΑΡΑΚΛΗΣΗ Αγίου Δημητρίου Live: Άγιος Βησσαρίων Τρικάλων – ΕΥΧΕΛΑΙΟ LIVE ΣΗΜΕΡΑ\nΝοέμβριος ΣΤΑ ATM : Συντάξεις Δεκεμβρίου 2021 ΙΚΑ ΟΓΑ- ΟΠΕΚΑ Επίδομα παιδιού α21\nΗ ιερά μνήμη του αγίου και ενδόξου μάρτυρος Θεοκλήτου του φαρμακού\nΗ ιερά μνήμη του αγίου και ενδόξου μάρτυρος Θεοκλήτου του φαρμακού εορτάστηκε στην Ιερά μας Μητρόπολη και συγκεκριμένα στην Ιερά Μονή Γενεσίου της Θεοτόκου Πετρίλου, της οποίας ο Πανοσιολογιώτατος Αρχιμανδρίτης π. Θεόκλητος Δήμου, Καθηγούμενος της Ιεράς Μονής ήγαγε την ονοματική του εορτή.\nΣύναξη της Υπεραγίας Θεοτόκου της Γοργοεπηκόου-1 Οκτωβρίου\nΟι Εκκλησίες του Λυκαβηττού


ΟΙΚΟΛΟΓΙΚΟ ΠΑΡΑΤΗΡΗΤΗΡΙΟ ΔΗΜΟΥ ΠΑΛΛΗΝΗΣ: Η Ευρώπη διαβουλεύεται ενώ οι άνθρωποι χαροπαλεύουν\nΕπί 17 ημέρες βρίσκονται εν πλω και θαλασσοδέρνονται με 7 μποφόρ, 32 μετανάστες και πρόσφυγες που διασώθηκαν στις 22 Δεκεμβρίου, στη Μεσόγειο από το πλοίο Sea Watch3. Επί 17 ημέρες περιμένουν μια απόφαση από τους Ευρωπαίους, ώστε να βρεθεί ασφαλές λιμάνι για την αποβίβαση τους, μαζί με άλλους 17 που βρίσκονται στο σκάφος Sea Eye - δύο πλοία που έχουν αγκυροβολήσει στα ανοικτά της Μάλτας.\nΌμως η διάσωση στη θάλασσα στα νερά της Λιβύης έχει ποινικοποιηθεί στην Ευρώπη και οι επίτροποι της Κομισιόν θεωρούν μάλλον πως οι επιβάτες μεταξύ των οποίων και γυναικόπεδα που έχουν πάθει αφυδάτωση λόγω των εμετών,μπορούν να αντέξουν. Και να μην αντέξουν πάντως σύμφωνα με τις πολιτικές της ΕΕ, ήταν προορισμένοι είτε να πνιγούν στη θάλασσα είτε να μείνουν δέσμιοι στα σκλαβοπάζαρα της Λιβύης\nΗ υπογραφή της Διακήρυξης της Μάλτας ανάγκασε όλα τα διασωστικά πλοία των ΜΚΟ που έπλεαν στη Λιβύη να αποσυρθούν καθώς ανατέθηκε η «διάσωσή» τους στο Λιμενικό σώμα της Λιβύης που επιστρέφει τους «διασωθέντες» στους δυνάστες τους. Δηλαδή στα σκλαβοπάζαρα της Λιβύης όπου βιάζονται κακοποιούνται πωλούνται και εκτελούνται. Παρά ταύτα όμως και εξαιτίας των φρικτών συνθηκών που επικρατούν στη χώρα, δραπετεύουν κατά εκατοντάδες από τα κολαστήρια έστω κι ας γνωρίζουν πως το πιθανότερο είναι να πνιγούν καθώς βρίσκονται αντιμέτωποι με μια ΕΕ που δεν θέλει να τους φιλοξενήσει.\nΗ Ευρώπη το συζητά...\nΑναρτήθηκε από ΟΙΚΟΛΟΓΙΚΟ ΠΑΡΑΤΗΡΗΤΗΡΙΟ ΔΗΜΟΥ ΠΑΛΛΗΝΗΣ στις 2:54 μ.μ.


Ήταν από εκείνες τις βραδιές που κανείς δεν μπορεί να τον σταματήσει. Ο Γιάννης Αντετοκούνμπο έδωσε μια παράσταση, οδηγώντας τους Μπακς στη νίκη επί των Πίστονς με 125-115, στο πρώτο από τα δύο ματς των δύο ομάδων σε τρία βράδια.\nΟ Έλληνας σούπερσταρ σταμάτησε στους 43 πόντους, έχοντας 7/9 βολές, 15/18 δίποντα, 2/6 τρίποντα, εννιά ριμπάουντ, τέσσερις ασίστ και μία τάπα! Ο Γιάννης είχε για 6η φορά «40άρα» με ποσοστό 70%+ εντός παιδιάς, προσπερνώντας -από τους εν ενεργεία παίκτες- τους Άντονι Ντέιβις, Τζέιμς Χάρντεν και Λεμπρόν Τζέιμς ενώ ο πρώτος της λίστας με οχτώ τέτοια παιχνίδια είναι ο Κέβιν Ντουράντ.\nΟ Λούκα Ντόντσιτς ήταν ο απόλυτος πρωταγωνιστής του ντέρμπι της Δύσης μεταξύ των Μάβερικς και των Ρόκετς. Οι Μαβς νίκησαν μέσα στο Χιούστον με 113-100, με τον Σλοβένο να φτάνει στο triple-double, με 33 πόντους, 16 ριμπάουντ και 11 ασίστ. Ο Τζέιμς Χάρντεν είχε 21 πόντους και 10 ασίστ για τους Ρόκετς.\nΟ Σλοβένος έγινε ο 4ος πιο γρήγορος, σε αγώνες, παίκτης που έφτασε στους 1.000 πόντους, τα 1.000 ριμπάουντ και τις 1.000 ασίστ. Χρειάστηκε 139 αγώνες πίσω μόνο από τους Όσκαρ Ρόμπερτσον, Μπεν Σίμονς και Μάτζικ Τζόνσον.\nΜπορεί να μην χρειάστηκε να σημειώσει... 64 όπως μία μέρα πριν, όμως ο Στεφ Κάρι με κεκτημένη ταχύτητα, οδήγησε τους Ουόριορς στο 137-106 επί των Κινγκς έχοντας 30 πόντους, εννιά ριμπάουντ και οχτώ ασίστ.\nΟι Σέλτικς δεν χαρίστηκαν στους Ράπτορς τους οποίους υποχρέωσαν στην πέμπτη ήττα τους σε έξι αγώνες. Επικράτησαν με 126-114 μέσα στο Τορόντο, με τον Τζέισον Τέιτουμ να σταματάει στους 40. Από την άλλη ο Φρεντ ΒανΒλιτ είχε 35 πόντους και οχτώ ασίστ.\nΤζέισον Τέιτουμ και Τζέιλεν Μπράουν είχαν αθροιστικά 425 πόντους στα πρώτα οχτώ ματς των Σέλτικς, επίδοση που είναι η δεύτερη καλύτερη στην ιστορία των Σέλτικς μετά από εκείνη των Λάρι Μπερντ και Κέβιν ΜακΧέιλ που είχαν 426 στην εκκίνηση της σεζόν 1986-87.\nΕύκολο βράδυ πέρασαν οι Χιτ επικρατώντας των Θάντερ με 118-90, με τον Μπαμ Αντεμπάγιο να σημειώνει 20 πόντους με οχτώ ριμπάουντ και τέσσερις ασίστ.\nΕντυπωσιακός ήταν ο Τζούλιος Ραντλ στη νίκη των Νικς στη Ατλάντα με 113-108, αφού είχε 28 πόντους, 17 ριμπάουντ και εννιά ασίστ. Σε ανάλογες επιδόσεις έφτασε και ο Αρ Τζέι Μπάρετ και αυτό ήταν το πρώτο δίδυμο παικτών των Νικς με 25+ πόντους, 10+ ριμπάουντ και 5+ ασίστ στο ίδιο παιχνίδι, μετά το 1977 όταν κατάφεραν κάτι ανάλογο οι Λόνι Σέλτον και Μπομπ ΜακΑντού.\nΟι Σίξερς έκαναν το 4/4 στη Φιλαδέλφεια, επικρατώντας των Χόρνετς με 118-101. Ο Τόμπιας Χάρις είχε 22 για τους νικητές.\nΜε κορυφαίο τον Μάλκολμ Μπρόγκντον που είχε 21 πόντους, 11 ασίστ και επτά ριμπάουντ, οι Πέισερς λύγισαν στην παράταση τους Πέλικανς με 118-116.\nΤέλος στο Ορλάντο, οι Μάτζικ δεν είχαν προβλήματα από τους Καβαλίερς τους οποίους νίκησαν με 103-83 σε ένα παιχνίδι στο οποίο πρωταγωνίστησαν δύο Ευρωπαίοι. Ο Μαυροβούνιος Νίκολα Βούσεβιτς είχε 23 πόντους και οχτώ ριμπάουντ για τους νικητές ενώ ο Τούρκος Τσεντί Οσμάν είχε 18 πόντους, επτά ριμπάουντ και επτά ασίστ για τους ηττημένους.


Γνωρίστε τους υποψήφιους της ΔΗΜΑΡ στο Κιλκίς | Κιλκίς24\nΓνωρίστε τους υποψήφιους της ΔΗΜΑΡ στο Κιλκίς\nΑναρτήθηκε από Kilkis24 on Δευτέρα, 23 Απριλίου, 2012 · 5 Σχόλια\nΠοιοι είναι οι υποψήφιοι της ΔΗΜΟΚΡΑΤΙΚΗΣ ΑΡΙΣΤΕΡΑΣ στο νομό μας; Ας τους γνωρίσουμε μέσα απ` τα σύντομα βιογραφικά τους, έτσι όπως μας ήλθαν απ` την ίδια την ΔΗΜΑΡ:\nΙΩΣΗΦ (ΓΙΟΣΚΑΣ) ΠΑΥΛΙΔΗΣ\nΓεννήθηκε στη Μ. Βρύση το 1951. Σπούδασε διπλ. πολιτικός μηχανικός στη Γερμανία ενώ συγχρόνως εργαζόταν. Από τα φοιτητικά του χρόνια συνδικαλίζεται και ασχολείται με τα κοινά. Διετέλεσε Πρόεδρος του Συλλόγου Ελλήνων Φοιτητών Braunschweig. Μετά την επιστροφή του στην Ελλάδα συνεχίζει την συνδικαλιστική του δράση στο Σύλλογο Μηχανικών Κιλκίς, εκλέγεται πρόεδρος της Κοινότητας Μ. Βρύσης το 1990-94. Υπήρξε ιδρυτικό μέλος και μέλος του Δ.Σ. της Αναπτυξιακής Κιλκίς (ΑΝ.ΚΙ. Α.Ε.) Στις βουλευτικές εκλογές του 1989 έως και 2009 ήταν υποψήφιος βουλευτής του ΣΥΝ, ενώ σήμερα είναι γραμματέας της ΔΗΜΟΚΡΑΤΙΚΗΣ ΑΡΙΣΤΕΡΑΣ (ΔΗΜ. ΑΡ.). Χρημάτισε για τρεις συνεχείς τετραετίες δημοτικός σύμβουλος καθώς και Αντιδήμαρχος Δήμου Κιλκίς.\nΖει και εργάζεται ως ελεύθερος επαγγελματίας στο Κιλκίς. Είναι παντρεμένος με την Αρχιτέκτονα-Μηχανικό Βίκυ Κιούση – Παυλίδη.\nΑΝΑΣΤΑΣΙΑ (ΤΑΣΑ) ΚΩΝΣΤΑΝΤΙΝΙΔΟΥ\nΓεννήθηκε στο Βούπερταλ Γερμανίας από γονείς μετανάστες. Μεγάλωσε στο Παλαιό Γυναικόκαστρο του Κιλκίς. Πτυχιούχος Παιδαγωγικής Ακαδημίας με μετεκπαίδευση στο Διδασκαλείο Ρεθύμνου, ενώ σήμερα συνεχίζει τις πανεπιστημιακές σπουδές της στο 4ο έτος του τμήματος Φιλοσοφικών και Κοινωνικών Σπουδών του Πανεπιστημίου Κρήτης. Μέλος της παιδαγωγικής ομάδας του Κέντρου Περιβαλλοντικής Εκπαίδευσης Κιλκίς.\nΣυνδικαλίστρια από τα φοιτητικά της χρόνια υπήρξε ενεργό μέλος του Συνασπισμού και σήμερα ιδρυτικό μέλος της Δημοκρατικής Αριστεράς και μέλος της νομαρχιακής επιτροπής νομού Κιλκίς. Διετέλεσε πρόεδρος του συλλόγου αναπληρωτών δασκάλων Κιλκίς και σήμερα είναι μέλος του ΔΣ του συλλόγου Εκπαιδευτικών Πρωτοβάθμιας Εκπαίδευσης νομού Κιλκίς. Ανέπτυξε έντονη δράση στο χώρο του πολιτισμού εντός και εκτός Ελλάδας, ως ιδρυτικό μέλος της Πολιτιστικής Εταιρίας Εκπαιδευτικών νομού Κιλκίς, μέλος της θεατρικής ομάδας της Τέχνης Κιλκίς, του Ελληνικού Θεάτρου Βούπερταλ και μέλος του Πολιτιστικού Συλλόγου Παλαιού Γυναικοκάστρου.\nΔραστηριοποιήθηκε στο χώρο του πολιτισμού ως μέλος της Τέχνης Κιλκίς και της Πολιτιστικής Εταιρίας Εκπαιδευτικών του νομού Κιλκίς.Διπλωματούχος Ηλεκτρολόγος Μηχανικός με Μεταπτυχιακές Σπουδές στη Διοίκηση Επιχειρήσεων. Διετέλεσε Διευθυντής της ΔΕΗ στο Κιλκίς και στην Ανατολική Θεσσαλονίκη.\nΑνέπτυξε συνδικαλιστική δραστηριότητα στο TEE όντας επί εννέα χρόνια μέλος της Νομαρχιακής Επιτροπής του Τ.Ε.Ε. του νομού Κιλκίς. Από το 1998 μέχρι το 2010 υπηρέτησε την Τοπική Αυτοδιοίκηση ως Δημοτικός Σύμβουλος, διατελέσας επί δώδεκα χρόνια Πρόεδρος του Οργανισμού Πολιτισμού Νεας Γενιάς και Αθλητισμού (Ο.ΠΟ.Ν.Γ.Α.) και επί δύο χρόνια Αντιδήμαρχος Κοινωνικών Υπηρεσιών του Δήμου Κιλκίς. Οργανώθηκε το 1990 στον Συνασπισμό και ανέπτυξε πολιτική δραστηριότητα ως μέλος\nτης Νομαρχιακής Επιτροπής του κόμματος. Ιδρυτικό μέλος της\nΔημοκρατικής Αριστεράς, σήμερα είναι μέλος της Κεντρικής Επιτροπής της ΔΗΜΑΡ και της Νομαρχιακής Επιτροπής\nτου κόμματος στο Ν. Κιλκίς.\nΤΟΠΟΣ ΚΑΤΑΓΩΓΗΣ: ΠΕΥΚΟΔΑΣΟΣ – ΚΙΛΚΙΣ\nΣΠΟΥΔΕΣ : ΤΕΧΝΟΛΟΓΟΣ ΓΕΩΠΟΝΟΣ\nΟΙΚΟΓΕΝΕΙΑΚΗ ΚΑΤΑΣΤΑΣΗ : ΕΓΓΑΜΟΣ με ΔΥΟ ΠΑΙΔΙΑ\nΕΠΑΓΓΕΛΜΑ: ΕΛΕΥΘΕΡΟΣ ΕΠΑΓΓΕΛΜΑΤΙΑΣ\nΓεννήθηκε στη Θεσσαλονίκη και μεγάλωσε στην πόλη του Κιλκίς. Πτυχιούχος ψυχολογίας του πανεπιστημίου του Essex, Μεγάλης Βρετανίας. Μεταπτυχιακές σπουδές στο Imperial College University of London στην Κοινωνική Ιατρική. Ανακηρύχθηκε διδάκτωρ του Πανεπιστημίου της Γλασκώβης στον τομέα της Κοινωνικής Ψυχολογίας. Μέλος της Βρετανικής Ψυχολογικής Εταιρίας. Παράλληλα με τις σπουδές της εργάστηκε εθελοντικά στο ‘Open Road’, υπηρεσία υποστήριξης εξαρτημένων ατόμων και άστεγων στο Essex, Μεγάλης Βρετανίας. Έχει εργαστεί ως ερευνήτρια σε προγράμματα του Αριστοτελείου Πανεπιστημίου Θεσσαλονίκης, Imperial College, London και Stanford University, California.\n5 Σχόλια to “Γνωρίστε τους υποψήφιους της ΔΗΜΑΡ στο Κιλκίς”\n23 Απριλίου 2012 στις 17:08\nΜια ερώτηση μόνο να κάνω για το βιογραφικό του κ. Παυλίδη.. Τι ενοεί με την τελευταία του φράση ότι ΧΡΗΜΑΤΙΣΕ για 3 ΔΕΚΑΕΤΙΕΣ Δημοτικός Σύμβουλος κ Αντιδήμαρχος; Χρημάτισε για να βγει Αντιδήμαρχος; Και για 3 δεκαετίες;; Δηλαδή είναι 30 ΧΡΟΝΙΑ δημοτικός σύμβουλος;;;\n24 Απριλίου 2012 στις 08:55\nΟ “δαίμων του πληκτρολογίου” έβαλε το χέρι του και οι τετραετίες έγιναν …δεκαετίες. Βέβαια, αν συνυπολογίσουμε τη θήτευση του Γιόσκα στην Αυτοδιοίκηση και μέσω της πάλαι ποτέ Κοινότητας Μεγ. Βρύσης, τις πιάνουμε σίγουρα τις …αρκετές δεκαετίες!\nΟ/Η ΔΗΜ. ΑΡ. λέει:\n24 Απριλίου 2012 στις 08:34\nΧρημάτισε: χρηματίζω: εκτελώ χρέη, ασκώ καθήκοντα. Θα το βρείτε σε όλα τα ερμηνευτικά λεξικά και στη ΔΗΜ.ΑΡ. που είναι το κόμμα του καθήκοντος. Σ’ εμάς δεν θα βρείτε το χρηματίζομαι, συνώνυμο του λαδώνομαι.\nΟ/Η Σκεπτόμενος Άνθρωπος λέει:\n24 Απριλίου 2012 στις 15:26\nΗ Δημοκρατική Αριστερά, αν κρίνω από το όνομά της είναι ένα κόμμα της Αριστεράς, σωστά; Θέτω 2 ερωτήματα και θα ήθελα σαφή απάντηση και στα 2 παρακαλώ: Τι θέτει ως προτεραιότητα η ΔΗΜ.ΑΡ. το κεφάλαιο και το χρέος προς τις τράπεζες, ή την εκπλήρωση μισθών και συντάξεων προς το λαό; Και επειδή φαντάζομαι ποια θα είναι η απάντηση, θέτω και το δεύτερο ερώτημα: Γιατί λοιπόν δεσμεύεται ότι θα τηρήσει όλες τις συμβάσεις και τα μνημόνια που έχουν υπογραφεί μέχρι τώρα, και φυσικά πως καταδέχεται να κάνει συγκυβέρνηση με όλους αυτούς που μας οδήγησαν στην εξαθλίωση;\n28 Απριλίου 2012 στις 11:57\n1. Ένα κόμμα δεν κρίνεται από το όνομά του, αλλά από τις θέσεις, τις αρχές του, τις νέες ιδέες που φέρνει και βεβαίως τον τρόπο που λειτουργεί τόσο εντός όσο και προς την κοινωνία, την οποία οφείλει να υπηρετεί.\n2. Προτεραιότητα της ΔΗΜ. ΑΡ. είναι η ανάπτυξη της χώρας με την κοινωνία όρθια. Αν το αναλύσεις αυτό έχεις την απάντηση που ζητάς. Εκτός κι αν είσαι εγκλωβισμένος σε κόμμα αυτιστικό, από αυτά που τα «βολεύουν» οι χαμηλοί μισθοί και συντάξεις προκειμένου να μπορούν να λαϊκίζουν ασύστολα και να ψηφοθηρούν σε θολά νερά.\n3.Όποιος μιλάει για δεσμεύσεις τρίτων οφείλει να καταθέτει ντοκουμέντα. Δηλαδή, η ΔΗΜ.ΑΡ. είπε αυτό και αυτό, δημοσιεύτηκε στο τάδε έντυπο, την τάδε ημερομηνία. Αυτό βεβαίως για όσους δεν αρέσει να χαρακτηρίζονται, να αυτοχαρακτηρίζονται δηλαδή, λασπολόγοι. Και μία συμβουλή ανώνυμε «φίλε», δανεική. «οι τοίχοι δεν έχουν αυτιά, τα αυτιά σου έχουν τοίχους». Στη περίπτωση σου χτισμένους με μπόλικη λάσπη.


Beemay Apartment σε Γκντανσκ, Poland - Lets Book Hotel\nΕίστε εδώ: Αρχική σελίδα > Πολωνία Ξενοδοχεία > Γκντανσκ Ξενοδοχεία > Beemay Apartment\nΔιεύθυνση: Partyzantów 25/3, Gdańsk 80-254 (Χάρτης)\nBeemay Apartment - Φωτογραφίες\nΚρατήσεις στο Beemay Apartment\nΠότε σκοπεύετε να μείνετε στη Beemay Apartment;\nΠώς μπορώ να κάνω κράτηση σε Beemay Apartment;\nΚάντε την κράτησή σας Beemay Apartment εύκολα και με ασφάλεια. Επιλέξτε ένα ή περισσότερα δωμάτια. Μετά κάντε κλικ στο κουμπί "κράτηση τώρα". Στη συνέχεια η φόρμα επιβεβαίωσης εμφανίζεται και πρέπει να επιβεβαιώσετε την κράτησή σας. Έπειτα θα σας στείλουμε ένα άμεσο μήνυμα επιβεβαίωσης μέσω email.\nΠαροχές στο Beemay Apartment\nBeemay Apartment Πολιτικη\nΞενοδοχεία κοντά Beemay Apartment


Ο Ελληνικός Γόρδιος Δεσμός – crockorozistas\nΙανουαρίου 25, 2017 από crockorozistas, posted in Uncategorized\nΟι διαπραγματεύσεις για το Ελληνικό Πρόβλημα κρατάνε πρακτικά όσο και η 7ετής Κρίση στο μικρό και άτακτο Γαλατικό χωριό των Νέο-Ελλήνων.\nΗ αδυναμία εύρεσης μιας βιώσιμης λύσης έχει πλέον καταστήσει την πτωχή, πλην έντιμη Ελλάδα, αφορμή ανεκδότων μεταξύ των ξένων. Μάλιστα, η πολιτικά ορθή λέξη που χρησιμοποιείται για την απουσία ενός σύγχρονου κρατικού μηχανισμού είναι αυτή περί “Κανονικότητας”!\nΕίμαστε σαφώς, όπως λένε, μια ΜΗ ΚΑΝΟΝΙΚΗ χώρα και εξ αυτού συνάγεται πως πρέπει να μας … κανονίσουν με κάποιον τρόπο… !!!\nΑτέρμονες συζητήσεις γίνονται μεταξύ των Ειδικών, των Τεχνοκρατών και των Δημοσιογράφων, με τον σκοπό της εκάστοτε συζήτησης να χάνεται τελικά σ’ έναν ορυμαγδό συναισθημάτων που αδιέξοδα οδηγούν σε μια αέναη επανάληψη (και μάλλον επιδείνωση) των διαπιστωμένων κακοδαιμονιών.\nΥπάρχει πρόβλημα συνεννόησης – ΣΑΦΩΣ!\nΗ πτωχή, πλην τιμία Ελλάς, έχει μετατραπεί στον Μεγάλο Ασθενή της Νοτιοανατολικής Ευρώπης, και σχεδόν οι φίλοι και σύμμαχοι Ευρωπαίοι έχουν αρχίσει να βαριούνται με το όλο ζήτημα, καθώς στο τραπέζι των διαπραγματεύσεων η ασυνεννοησία είναι έκδηλη.\nΚαι όλο μετράνε και ξαναμετράνε και πάνω που πάνε να κάνουνε τη σούμα, κάτι χαλάει τη μαγιά.\nΟι αριθμοί υποτίθεται πως είναι αμείλικτοι μα εδώ στην Ελλάδα απέκτησαν συγχωρητική διάθεση… και κατά την Ορθόδοξη παράδοσή μας πάνε να πείσουν τους εταίρους μας πως πρέπει αυτοδικαίως να εφαρμόσουν το: «Καὶ ἄφες ἡμῖν τὰ ὀφειλήματα ἡμῶν ὡς καὶ ἡμεῖς ἀφίεμεν τοῖς ὀφειλέταις ἡμῶν»\nΕίναι αλήθεια πως και ημείς αφίεμεν τοις οφειλέταις ημών Γερμανούς κατά την ανοικοδόμηση της κατεστραμμένης Γερμανίας!\nΕίναι εξίσου αλήθεια, όμως, πως η Ελλάς δε δύναται να επικαλεστεί την τιμιότητά της πλέον, καθώς ξεφάντωσε σ’ ένα πάρτυ διάρκειας 40 ετών με δανεικά και έχει απολέσει το Ηθικό πλεονέκτημά της κατά μεγάλο μέρος, παρά τα μύρια όσα δεινά βιώνουν οι σύγχρονοι Έλληνες μέσα στη συνεχιζόμενη Κρίση!\nΚαι τώρα ζητάει συγχώρεση, όπως αυτή κάποτε συγχώρεσε!!! = Φευ! + Ουαί τοις Ηττημένοις, είχαν προειδοποιήσει οι Αρχαίοι Γαλάτες.\n…και κάπου εδώ είναι που βρίσκει τοίχο το πράγμα. Βρίσκει τοίχο γιατί είναι Πολιτισμική η σύγκρουση και όχι Οικονομική, όπως φαινομενικά δείχνει.\nΟι Ξένοι απαιτούν, κατά την αντίληψη περί δικαίου που τους χαρακτηρίζει, πως οι συμφωνίες πρέπει να τηρηθούν. Αυτό είναι το δίκαιο, αυτό είναι το λογικό, λένε.\nΟι Έλληνες βλέπουν πως αν τηρήσουν τις συμφωνίες θα γίνουν χίλια κομμάτια για να τα καταφέρουν και θα πονέσουν τόσο πολύ που η διάσωση της χώρας να φαντάζει τιμωρία και όχι ανταμοιβή!\nΈτσι, λοιπόν, οι Δυτικοί λάτρεις του Δικαίου κάθονται στο ίδιο τραπέζι με τους εραστές της Επιείκειας και προσπαθούν να συνεννοηθούν ! = Μάλλον αδύνατον!\nΊσως, γιατί κάπου εκεί μέσα στην εμμονή με το δίκαιο, με το Fair, ελλοχεύει το πρόσχημα για την επιβολή του Ισχυρού στον αδύναμο.\nΑντιστοίχως δε, μέσα στην εμμονή για την Αγάπη και την ανωριμότητα της αέναης συγχώρεσης να υποκρύπτεται μια Μεγαλοσύνη που πολλάκις υμνήθηκε, αλλά ουδέποτε εφαρμόστηκε…\nΗ Δυτική Ευρώπη χτίστηκε πάνω στη Ρωμαϊκή παράδοση περί δικαίου. Η Αγάπη στη Δύση ήταν πάντοτε ο κομπάρσος, ένα είδος Πολιτισμικού Απεριτίφ!\nΟ Νέος Ελληνισμός ως Πολιτισμός, μη έχοντας διαβεί το σκαλοπάτι του πραγματισμού, παρέμεινε προσκολλημένος στην προτεραιότητα της αγάπης και δίκαιος κατ’ αποκοπή. Δηλαδή: το δίκαιο ήταν πάντα διαπραγματεύσιμο ζήτημα αν ήταν να θιχτεί η αγάπη προς τον ημέτερο. Ειδικά όταν απειλούνταν οι δικοί μας άνθρωποι μέσα στο στενό οικογενειακό πλαίσιο, τότε το δίκαιο μπορούσε να πάει στον αγύριστο μονομιάς…\nΣτην Ελλάδα η Αγάπη προέκυψε ως η Χριστιανική εφηβεία του αρχαίου Έρωτα. Στην Ευρώπη ο Έρωτας σοβαρεύτηκε, έγινε ενήλικας και ονομάστηκε Δίκαιο – πληρώνοντας όμως το τίμημα της χαμένης αθωότητας.\nΤο Δίκαιο, όμως, έχει ένα κακό: είναι ψυχρό και σε συνεφέρνει απότομα από την όποια διάθεση έχεις να παίξεις μαζί του.\nΗ Αγάπη ως πρωταγωνίστρια του Ελληνόφωνου κόσμου, μετά την Ύστερη Αρχαιότητα, έχει μια γλύκα, ένα αίσθημα θαλπωρής που όλα τα συγχωρεί και όλα τα ανέχεται: «Η αγάπη μακροθυμεί, χρηστεύεται, η αγάπη ου ζηλοί, η αγάπη ου περπερεύεται, ου φυσιούται, ουκ ασχημονεί, ου ζητεί τα εαυτής, ου παροξύνεται, ου λογίζεται το κακόν, ου χαίρει επί τη αδικία, συγχαίρει δε τη αληθεία, πάντα στέγει, πάντα πιστεύει, πάντα ελπίζει, πάντα υπομένει. Η αγάπη ουδέποτε εκπίπτει.»\nΤο μεγαλειώδες κείμενο της προς Κορινθίους Επιστολής ίσως και να έχει αποτελέσει την κρίσιμη στροφή του Ελληνικού Κόσμου προς μια πορεία ΜΗ Ευρωπαϊκή. (ΙΣΩΣ ήδη από το 1054 μ.Χ.)\nΔεν είναι απαραίτητα κακό το να θέλουμε να παραμείνουμε ΜΗ Ευρωπαίοι, ΑΛΛΑ οφείλουμε να κατανοήσουμε τι ακριβώς θέλουμε ως λαός!: Είμαστε απολύτως σίγουροι ότι θέλουμε να αλλάξουμε προς το δικαιότερον?\nΤο Δίκαιον προδίδει τη συγχώρεση αρκετά συχνά…, αναγκαστικά από τη φύσει του.\nΤο Δίκαιον είναι Λογικό και υπολογιστικό. Κατανέμει και αποδίδει κατά τα δέοντα. Ισορροπεί, όμως, τις διαφορές.\nΗ Αγάπη σε οδηγεί σε αυτοθυσία και σε μια Ανοχή του Λάθους.\nΗ Ελληνίδα Μάνα, για παράδειγμα, θα μετατραπεί σε Δίκαιο Κριτή του μονάκριβου υιού της?\nΟ ΕΥΡΩΠΑΙΚΟΣ ΠΟΛΙΤΙΣΜΟΣ ΤΟΥ ΡΩΜΑΙΚΟΥ ΔΙΚΑΙΟΥ συγκρούεται ΜΕ ΤΟΝ νεώτερο ΕΛΛΗΝΙΚΟ ΠΟΛΙΤΙΣΜΟ της ΑΓΑΠΗΣ πάνω στο τραπέζι των διαπραγματεύσεων = Αυτό συμβαίνει με Πολιτιστικούς όρους και γι’ αυτό ακριβώς Λύση δε διαφαίνεται.\nΑντιμετωπίζουμε σαν Έθνος το σοβαρότερο Υπαρξιακό και Αξιακό ερώτημα της μακράς μας Ιστορίας και το ερώτημα είναι ψυχρό, ήτοι: Θέλουμε να γίνουμε αυτό που θα μας μεταλλάξει σε κάτι που για αιώνες ειρωνευόμασταν ΑΛΛΑ θα μας χαρίσει ΚΡΑΤΟΣ???\nΔιότι Κράτος με την έννοια του Συστηματικού Μηχανισμού δεν είχαμε ούτε στα Αρχαία χρόνια. Είχαμε μεν Πόλεις Κράτη αλλά ποτέ δεν οργανώσαμε Κρατικό Μηχανισμό που να υπερβαίνει την ατομικότητα των μελών του σε μεγάλες κλίμακες.\nΟ Αλέξανδρος το πάλεψε μεν, αλλά δεν πρόλαβε ή υποπτευόμαστε ότι δεν τον άφησαν να προλάβει οι ίδιοι οι δικοί του συνοδοιπόροι (…??…)\nΤρομαχτικό το ερώτημα και θέλουμε δεν θέλουμε κάποια στιγμή θα απαντηθεί στην πράξη μέσω της αναγκαστικής ώριμης επιλογής που ακόμα και το χαρισματικό κείμενο της προς Κορινθίους αναφέρει προς το τέλος:\n… «Ότε ήμην νήπιος, ως νήπιος έλάλουν, ως νήπιος εφρόνουν, ως νήπιος ελογιζόμην ότε δε γέγονα ανήρ, κατήργηκα τα του νηπίου»…\nΣτην πράξη ΕΥΤΥΧΩΣ ο Γόρδιος δεσμός τελικά θα λυθεί. Αυτό είναι το πραγματικά αισιόδοξο σε κάθε γιγαντιαίο πρόβλημα άλλωστε, καθώς σύντομα θα έρθουμε αντιμέτωποι με το πραγματικό ερώτημα, αφήνοντας πίσω μας το κατά τα φαινόμενα μόνον Χρηματο-Οικονομικό ζήτημα.\nΟι επιλογές μας είναι συγκεκριμένες και ο χρόνος τελειώνει και πιέζει:\nΑ. Να παραμείνουμε στα ίδια και σταδιακά να εξαφανιστούμε, πολιτισμικά, γλωσσικά και δημογραφικά? (μήπως τελικά είναι η πιο απλή λύση!?!)\nΒ. Να μιμηθούμε τη Δύση, κληρονομώντας όμως και όλα τα δικά τους κακά, ως προς τα οποία ο Ελληνισμός πάντοτε υπερτερούσε? (αρκεί κάποιος να δει μια Ελληνική παρέα να πίνει καφέ και θα καταλάβει τη διαφορά) Η μίμηση, όμως, θα οδηγήσει σε εξομοίωση και πολιτιστικό αφανισμό. Ήδη ο μιμητισμός και η ημιμάθεια στην Ελλάδα έχουν αρχίσει να δημιουργούν αξιοπερίεργα μίγματα συμπεριφορών, αισθητικής και απόψεων.\nΓ. Να στραφούμε προς το Αρχαιότατο ένδοξο παρελθόν της Κλασσικής Ελλάδος, με ό,τι όμως μπορεί να σημαίνει αυτό σε επίπεδο ρεαλισμού και δυνατότητας εφαρμογής στον 21ο αιώνα? Δύσκολο έργο και ακόμα κι αν το επιλέγαμε θα έπαιρνε 2-3 γενιές για να μπορέσουμε να κάνουμε τέτοια αναστροφή. Από την άλλη, το ερώτημα είναι γιατί απλώς να μην επενδύσουμε ΣΟΒΑΡΑ στην Κλασσική Παιδεία και το όποιο όφελος να επέλθει ΦΥΣΙΚΑ?\nΔ. Να προσκολληθούμε προς το Βυζαντινό μας παρελθόν απαρέγκλιτα, κάτι που όμως έχει αποδειχθεί δυσλειτουργικό τελικά εδώ και δεκαετίες και Ιστορικά μας έφερε σε δύσκολη θέση αποδεδειγμένα (?) Το Βυζάντιο ΜΕΝ είχε πολύ περισσότερα θετικά από αρνητικά που του καταμαρτυρούν τα τελευταία χρόνια, από την άλλη όμως αναμφίβολα είναι ένα ξεπερασμένο πρότυπο.\nΕ. Να βρούμε την Εσωτερική Ισορροπία, ώστε όλες οι εσωτερικές τάσεις και απόψεις να ισορροπήσουν σε ένα Ενωτικό Μίγμα (?)\nΑυτό δεν θα αρέσει σε αρκετούς, γιατί όλοι θα πρέπει να διευρύνουν την ανοχή τους προς τον εκάστοτε συνομιλητή. Και αυτό είναι επίπονο…\nΙΣΩΣ ΟΜΩΣ να κρύβει τη συνταγή της επιτυχίας για τον Νέο Ελληνισμό.\n…Και η κλεψύδρα αφήνει και άλλους κόκκους να πέφτουν με σταθερή ταχύτητα και ο χρόνος πιέζει. Οι μέρες περνούν, οι μήνες και τα χρόνια σβήνουν στην ταπεινή μας καθημερινότητα, αλλά σίγουρα έχει πλησιάσει το σημείο που σαν Κοινωνία και σαν Έθνος θα πρέπει να αποφασίσουμε!!!\nΑυτό είναι το μόνο βέβαιο, ο Γόρδιος δεσμός τελικά θα λυθεί με κάποιον τρόπο….\nΠηγή: Ο Ελληνικός Γόρδιος Δεσμός\nPrevious postΟ ΠΡΑΓΜΑΤΙΚΟΣ ΧΑΡΤΗΣ ΤΗΣ ΑΟΖ ΚΑΙ Ο ΧΑΡΤΗΣ ΤΩΝ ΚΟΙΤΑΣΜΑΤΩΝ ΦΥΣΙΚΟΥ ΑΕΡΙΟΥ\nNext postΜΙΧΑΛΗΣ ΧΑΡΑΛΑΜΠΙΔΗΣ 1996 – 6ο Συνέδριο ΠΑΣΟΚ


Βάφτιση. Τι να φορέσεις και τι να απορρίψεις.\nFashion Friday Mum\nΗ εποχή που τα καλέσματα σε βαφτίσεις και γάμους έρχονται το ένα μετά το άλλο έφτασε, και είτε είσαι η μαμά του μωρού, είτε η νονά, είτε η καλεσμένη, πρέπει να προσέξεις πολύ τι να επιλέξεις για να φορέσεις.\nΠριν βγεις στην αγορά για αναζήτηση του κατάλληλου φορέματος πρέπει να λάβεις υπόψη σου κάποια κριτήρια, όπως είναι π.χ. την τοποθεσία του μυστηρίου. Θα γίνει στην πόλη, σε νησί, σε χωριό; Θα είναι πρωινή ή απογευματινή βάφτιση; Θα χρειαστείς και πανωφόρι;\nΜε οδηγό τα παραπάνω μπορείς να ξεκινήσεις για τις αγορές σου. Εμείς έχουμε συγκεντρώσει κάποια στοιχεία που μπορεί να σε βοηθήσουν.\nΣε ποια κομμάτια λέμε ΝΑΙ:\nΣτα δαντελένια φορέματα\nΣτα 2 κομμάτια, φούστα- μπλούζα\nΣτα έντονα χρώματα\nΣτα αέρινα υφάσματα\nΣτα φλοράλ υφάσματα\nΣε ποια κομμάτια λέμε ΟΧΙ:\nΣτα «Βαριά» υφάσματα\nΣτις παγιέτες και στρας\nΣτο μαύρο χρώμα\nΣτα προκλητικά ρούχα\nΣτα υπερβολικά κοσμήματα\nΠαρακάτω θα δεις μερικές προτάσεις που είμαι σίγουρη πως δεν θα σε αφήσουν αδιάφορη.\nΣυνοψίζοντας, να μην ξεχάσουμε να αναφέρουμε ότι η επιλογή του παπουτσιού παίζει μεγάλο ρόλο αφού μπορεί να αναβαθμίσει ή να «χαντακώσει» το σύνολο. Για αυτό, καλό είναι να κινηθείτε σε ήπιους τόνους όπως είναι ένα διαχρονικό nude πέδιλο, το οποίο πάει με όλα και θα το φορέσεις κι αλλού. Πρόσεξε, αν η βάφτιση γίνει σε νησί ή σε κάποιο ορεινό χωριό, ίσως η επιλογή του τακουνιού να μην είναι η καλύτερη και ένα προσεχτικά διαλεγμένο σανδάλι να είναι πιο safe. Επίσης σε αυτές τις τοποθεσίες καλό είναι να έχετε μαζί σας κάποιο πανωφόρι αφού οι καιρικές συνθήκες είναι ,συνήθως, πολύ διαφορετικές απο αυτές της πόλης.\nΕτικέτεςτι να φορέσω σε βαφτιση • φορεμα για βαφτιση • βαφτιση • μαμα σε βαφτιση • νονά σε βαφτιση\n0 comments on “Βάφτιση. Τι να φορέσεις και τι να απορρίψεις.”


Πολύφερνη νύφη τα Ναυπηγεία Σκαραμαγκά: Οι «μνηστήρες» - Fpress.gr\nΆνοιξε ο δρόμος για πώληση τους\n19 Μαρ 2018 - 07:57\nΣτο δρόμο της εξυγίανσης μπαίνουν τα Ναυπηγεία Σκαραμαγκά μετά την έγκριση της εισόδου ειδικού διαχειριστή από το Πρωτοδικείο της Αθήνας.\nΤα Ναυπηγεία εξελίσσονται σε πολύφερνη, αφού ασιάτες, Γερμανοί και Ολλανδοί έχουν δείξει ενδιαφέρον μετά την υπαγωγή της εταιρείας σε καθεστώς ειδικής εκκαθάρισης για διεθνείς διαγωνιστικές διαδικασίες.\nΗ ειδική εκκαθάριση έχει περιθώριο ολοκλήρωσης έναν χρόνο. Και αμέσως μετά ανοίγει ο δρόμος για διεθνείς διαγωνιστικές διαδικασίες που θα αφορούν είτε ολόκληρη την περιουσία του εμπορικού σκέλους της ΕΝΑΕ ΑΕ είτε τμηματικά.\nΤο αμυντικό τμήμα των Ναυπηγείων κατά πάσα πιθανότητα θα ενταχθεί στο καθεστώς της ευρωπαϊκής αμυντικής βιομηχανίας.\nΟι οφειλές της ΕΝΑΕ Α.Ε. προς το Ελληνικό Δημόσιο ξεπερνούν τα 667 εκατ. ευρώ, ποσό που αφορά παράνομες κρατικές ενισχύσεις, σύμφωνα με την απόφαση που εξέδωσε το ΔΕΕ ήδη από το 2008.\nΟι οφειλές της ΕΝΑΕ προς τους εργαζόμενους ξεπερνούν τα 176 εκατ. ευρώ (περιλαμβάνονται αποδοχές και άλλες αξιώσεις). Σήμερα, στα Ναυπηγεία Σκαραμαγκά υπάρχουν 650 εργαζόμενοι.


Υιοί και μικρόβια | Εφημερίδα η Εποχή\nΥιοί και μικρόβια\nΣτη ζωή μας υπάρχουν περίοδοι με εξάπλωση ασθενειών, έξαρση ιώσεων, διασπορά μικροβίων. Με διάφορους τρόπους τα αντιμετωπίζουμε. Κάθε νέα διάδοση χρειάζεται διαφορετική αντιμετώπιση. Σήμερα αντιμετωπίζουμε τον κορονοϊό. Για την περίπτωση γράφονται διάφορα, κι επιχειρούνται άλλα. Είμαστε στην αρχή.\nΜια περίπτωση προστασίας από μικρόβια παρουσιάζεται στο αθησαύριστο χρονογράφημα Η «Μικροβιακή Ένωσις Λέσβου» του Στράτη Μυριβήλη, που δημοσιεύθηκε στις 6 Δεκεμβρίου 1925 στην εφημερίδα Ταχυδρόμος της Λέσβου. Διακρίνουμε το ιδιαίτερο χιούμορ του Μυριβήλη, τη φαντασία του· μια απολύμανση, με ασβέστωμα, την κάνει θέμα χρονογραφήματος. Σ’ αυτό παρατηρούμε να παρουσιάζεται παραστατικά η πραγματικότητα της δημόσιας ζωής, της σχετικής με την υγιεινή των δημόσιων χώρων, των καταστημάτων τροφίμων, τη δική μας, των υπηρεσιών· μιας άλλης εποχής, αλλά μπορούμε να κάνουμε τον παραλληλισμό με ότι ζούμε σήμερα. Ας μας μείνει η εύθυμη προσέγγιση, κι ας πούμε τη λαϊκή φράση «κι αυτό θα περάσει».\nΗ «Μικροβιακή Ένωσις Λέσβου»\nΜόλις πήγα να σηκώσω το ποτήρι το νερό κάτι πήρε το μάτι μου να κολυμπά στο βάθος του. Επήρα το κουταλάκι της ζαχαριέρας, και το ’βγαλα με προσοχή στο πιατάκι μου, κι ετοιμαζόμουνα να φωνάξω το γκαρσόνι για να του κάνω δριμυτάτας παρατηρήσεις. Το ζωάριον εστηλώθη στα πισινά του όσο μπορούσε περισσότερον αξιοπρεπώς και μου έγνεψε με ένα από τα μπροστινά ποδαράκια του.\n- Μια στιγμή, σας παρακαλώ. Αφήστε το γκαρσόνι ήσυχο. Δεν είμαι μύγα, κύριε δημοσιογράφε, ούτε σκουληκάκι, ούτε νεροβδέλλα, ούτε ζούζουλο, ούτε μαμούδι.\n• Τι διάβολο λοιπόν, είσαι;\n• Είμαι ένα αξιότιμον καθ’ όλα Μικρόβιον, παγκοσμίως περίφημον από την Επιστήμην η οποία ασχολείται νυχθημερόν διά τας συνηθείας μου, τα γούστα μου, τα ήθη και τα έθιμά μου.\n- Δεν είναι δυνατόν. Καθ’ όσον ξέρω απ’ το σχολειό, τα μικρόβια είναι ορατά μόνον διά μικροσκοπίου. Εσύ, να μη βασκαθείς…\n- Ναι, ναι! Η αλήθεια είναι ότι δεν έχω παράπονα διά την υγείαν μου. Μα μην ξεχνάτε κιόλας ότι εγώ είμαι μικρόβιον εντόπιον σχεδόν, εγκλιματισθέν εν Λέσβω, ένθα και περνώ ζωήν και κόταν. Είμαι άλλωστε και πρόεδρος της Μ. Ε. Λ. (Μικροβιακή Ένωσις Λέσβου), βλέπετε δε και σεις πόσον καλοθρεμμένο είμαι.\n- Και δε μου λες που στην οργή βρέθηκες μες το ποτήρι μου; Με πήρες ίσως για τον κ. Νομίατρο;\n- Α, όχι δα, με προσβάλλετε. Πρώτον και κύριον δεν ήλθα με καμίαν δολοφονικήν αποστολήν εναντίον σας. Πολύ ολιγότερον εναντίον το κ. Νομιάτρου, ο οποίος αισχρώς συκοφαντείται ως εχθρός μας, ενώ είναι ακόμη αβλαβέστερος από σας διά τα συμφέροντα της «Μ.Ε.Λ.». Ήρθα απλώς για να κουβεντιάσουμε φιλικά, για να σου χορηγήσω μίαν συνέντευξιν η οποία θα ενδιαφέρει πολύ το αναγνωστικόν κοινόν. Έτσι σηκώθηκα και ήρθα εκ μέρους της «Μ.Ε.Λ.» για να μην έρθουν όλα τα μέλη μαζί.\n- Αυτό δα θα μου έλειπε!\n- Μην τρομάζετε έτσι. Η ολομέλεια με περιμένει εδώ απ’ έξω, συγκεντρωμένη μέσα σ’ ένα μπακάλικο.\n- Μήπως ανησυχεί διότι αργήσατε τόσο;\n- Μπα μην πειράζεσθε.\n- Είναι βεβαίως μαζί τους και τα Μικρόβια της Πανούκλας;\n- Και της Πανούκλας και της Φθίσεως και του Καρκίνου και της Μηνιγγίτιδος και του Τύφου, (εις την οικογένειαν των οποίων έχω την τιμήν να ανήκω και εγώ) και του Ελώδους και…\n- Φτάνει, σε παρακαλώ. Μου ’κοψες το αίμα. Λέγε γρήγορα σε τι μπορώ να σας φανώ χρήσιμος. Θέλετε να παρακαλέσω τον κ. Μπούμπουρα να μη ρίχνει ασβέστη στα ντουρσέκια; Θέλετε ο οδοκαθαριστής…\n- Πρώτον και κύριον ν’ αφήσεις ήσυχον τον κ. Νομίατρον να ρίχνει κάπου κάπου κανένα ντενεκέ ασβέστη. Αυτό δε βλάφτει καθόλου ούτε εμάς ούτε σας, ούτε εκείνον. Το πολύ πολύ θα εισπράξει καμιάν ευαρέσκειαν του Υπουργείου την οποίαν θα διαβάσουμε εμείς μέσα στην εφημερίδα που θα τυλίξει ο μπακάλης το τουλουμοτύρι του κ. Νομιάτρου και θα σπάσουμε στα γέλια μαζί του.\n- Ώστε δεν φοβάστε από τα μέτρα που λαμβάνονται εναντίον σας…\n- Αστειεύσθε. Σε τόπο που δεν φτάνει το νερό για να πιούνε, όχι για να πλυθούνε. Σε πόλη που δεν έχει υπονόμους, και όλοι οι δρόμοι της είναι λίμνες και λόφοι ακαθαρσιών. Σε τόπο όπου όλα τα φαγώσιμα είδη είναι εκτεθειμένα στις σκόνες, στις μύγες και σε κάθε βρόμα φιλικήν της Μ.Ε.Λ. Σε τόπο που τα μπακαλόπουλα σαλιώνουν το χαρτί που θα σου τυλίξουν τον ταραμά, και τα χαρτονομίσματα κολνάνε σαν σάπια κουρέλια. Σε τόπο όπου δέκα οικογένειες κατοικούν σ’ ένα σπίτι που καθότανε πριν μια οικογένεια. Σε τόπο όπου τα γκαρσόνια φτερνίζονται πάνω απ’ τους καφέδες, και σκουπίζουνται με την παλάμη. Σε τόπο όπου οι πρόσφυγες που εξασφάλισαν μια καμαρούλα με μιαν αυλή τριών τετραγωνικών μέτρων και δίχως νερό και απόπατο, κάνουν συγχρόνως και κτηνοτροφία και ορνιθοτροφία και χοιροτροφία. Σε τόπο όπου οι ακαθαρσίες τρέχουνε μες τους δρόμους. Σ’ αυτόν τον τόπο θέλεις να φοβηθούμε από τα ασβεστοχριστικά μέτρα που λαμβάνεται εναντίον μας; Μα είναι ξεκαρδιστικόν, κύριε. Πώς;\n- Το ομολογώ! Ομολογώ ότι ζούμε, όσοι ζούμε δηλ. ακόμη εδώ, μόνον από την φιλάνθρωπον μακροθυμίαν σας, και σας παρακαλώ να διαβιβάσετε τα αισθήματα της ευγνωμοσύνης μας και εις ολόκληρον το Διοικητ. Συμβούλιον της Μ.Ε.Λ. Καθώς και εις την ολομέλειάν της, εις την οποίαν ευχόμεθα έτη μικρόβια και μακρόβια.\n- Θα το κάνω πολύ ευχαρίστως. Και τώρα φεύγω, και σ’ αφήνω γεια!\n- Άιντε στο καλό να μη σε περιμένουν κ’ οι άλλοι.\nΕκείνη τη στιγμή το γκαρσόνι εμέτρα κάτι πενηντάλεφτα, γλύφων διαρκώς τον δείκτην και τον αντίχειρα. Το Μικρόβιον έδωσε ένα σάλτο και ετρύπωσε ανάμεσά τους.


Super League: Κίνδυνος… λουκέτου στο «Γ. Καραϊσκάκης» για το Ολυμπιακός – ΠΑΟΚ! - Newsbomb - Ειδησεις\nΠΟΔΟΣΦΑΙΡΟ 06/10/2021 16:55\nSuper League: Κίνδυνος… λουκέτου στο «Γ. Καραϊσκάκης» για το Ολυμπιακός – ΠΑΟΚ!\nSuper League: Ο Ολυμπιακός κλήθηκε σε απολογία κι είναι πολύ πιθανό το ντέρμπι της 7ης αγωνιστικής με τον ΠΑΟΚ να διεξαχθεί δίχως την παρουσία κόσμου.\nΟι «ερυθρόλευκοι» κλήθηκαν για τα καπνογόνα και τις διακοπές στο ντέρμπι με τον Παναθηναϊκό.\nΜάλιστα, αυτό έγινε με βάση το άρθρο του ΠΚ της ΕΠΟ, ο οποίος προβλέπει τιμωρία 1-2 αγωνιστικών, κάτι που σημαίνει ότι είναι πολύ πιθανό το ντέρμπι με τον ΠΑΟΚ να διεξαχθεί δίχως την παρουσία κόσμου.\nΝα θυμίσουμε ότι η συγκεκριμένη αναμέτρηση είναι προγραμματισμένη για τις 24 Οκτωβρίου κι είναι το επόμενο ματς του Ολυμπιακού στο «Γ. Καραϊσκάκης». Αναλυτικά όσα προβλέπει το άρθρο 15 παρ. γ του Πειθαρχικού Κώδικα της ΕΠΟ:\n«γ) Σε περίπτωση νέας υποτροπής και επανάληψης σε επόμενο αγώνα (τρίτος), τα όρια της ως άνω χρηματικής ποινής τριπλασιάζονται και δύναται αναλόγως της εντάσεως και της βαρύτητας των περιστατικών να επιβληθεί ποινή διεξαγωγής αγώνα χωρίς θεατές μίας (1) αγωνιστικής, έως δύο (2) αγωνιστικές, εφόσον η εισαγωγή ή/και το άναμμα των ως άνω αντικειμένων στις κερκίδες προκάλεσαν την προσωρινή διακοπή του αγώνα».\nΑναλυτικά οι κλήσεις…


Όλα για τη ΔΕΗ, ο εφοπλιστής Δ με μισό δισ. ευρώ κάνει τον Αστέρα «Διαμαντούπολη» και οι Άραβες ονειρεύονται 800άρες για το ξενοδοχείο| newmoney\nΌλα για τη ΔΕΗ, ο εφοπλιστής Δ με μισό δισ. ευρώ κάνει τον Αστέρα «Διαμαντούπολη» και οι Άραβες ονειρεύονται 800άρες για το ξενοδοχείο ///\n–Xαίρετε! Ξεκινάμε σήμερα με τη ΔΕΗ που πολυσυζητείται (και όπως συμβαίνει με κάθε τι που πολυσυζητείται ακούγονται και διάφορες ανοησίες) επειδή η στήλη έχει από διαφορετικές και έγκυρες πηγές προχωρημένη ενημέρωση. Κατ΄ αρχήν, να σταθούμε στα 750 εκατ. της ΑΜΚ: Είναι μεγάλο ποσό κι αν εξαιρέσουμε τις τράπεζες, από την εποχή που ο αείμνηστος Βγενόπουλος σήκωσε 5 δισ. από τις αγορές για τη MIG, δεν έχει ξανασηκώσει τόσο πολύ χρήμα άλλη εισηγμένη επιχείρηση. Το πρώτο ερώτημα λοιπόν, είναι «το μεγάλο μέγεθος της ΑΜΚ κρύβει κάποιον στρατηγικό εταίρο για τη ΔΕΗ;». Κοινώς, μετά την αύξηση θα δούμε έναν ευρωπαϊκό ενεργειακό παίκτη να ελέγχει π.χ. το 15% της ΔΕΗ; Οι πληροφορίες είναι ότι αυτός ήταν ο αρχικός σχεδιασμός, αλλά η ταχύτητα με την οποία ανέκαμψε η ΔΕΗ (μόλις πριν από δύο χρόνια) από την απειλή της χρεοκοπίας άλλαξε τον σχεδιασμό. Σε αυτό έπαιξαν σημαντικό ρόλο τα δύο ομόλογα που έβγαλε η ΔΕΗ και κυρίως το τίμημα από την πώληση του ΔΕΔΔΗΕ. Στο Μ.Μ. έκριναν ότι ένας στρατηγικός εταίρος δεν μπορεί να προσφέρει κάτι χρήσιμο (π.χ. τεχνολογία) και επέλεξαν ο ρόλος της ΔΕΗ να είναι αυτός του εθνικού πρωταθλητή. Για αυτό και το επενδυτικό σχέδιο έχει εξαγορές στο εξωτερικό, ενώ σημειώστε πως η αύξηση του ειδικού βάρους της ΔΕΗ θα δημιουργήσει νέες ισορροπίες στην ενεργειακή αγορά.\n-Συνεπώς, η απάντηση είναι ότι μετά την ΑΜΚ θα δούμε θεσμικά κεφάλαια στο μετοχολόγιο της ΔΕΗ, αλλά όχι έναν ενεργειακό παίκτη. Μια άλλη σημαντική παράμετρος είναι ότι ξεκινήσαμε με αύξηση 750 εκατ. αλλά -τελικά- η αύξηση θα είναι μεγαλύτερη. Το πιθανότερο (σήμερα) είναι η ΑΜΚ να φτάσει το 1 δισ., αν και δεν αποκλείεται τελικά να φτάσει και το 1,1 – 1,2 δισ. Μια ακόμη σημαντική πτυχή είναι η εξής: Αν η μετοχή της ΔΕΗ απορροφήσει τις πιέσεις και συντηρηθεί στο επίπεδο των 8 ευρώ, τότε έχουμε μια κεφαλαιοποίηση της τάξης του 1,8 δισ. Με ΑΜΚ 750 εκατ. θα αυξηθεί στα 2,5 δισ. και αν τελικά η ΑΜΚ είναι της τάξης του 1 δισ. τότε η κεφαλαιοποίηση “ακουμπά” στα 2,8 δισ. Αυτό σημαίνει ότι η ΔΕΗ αποκτά το κατάλληλο μέγεθος για να μπει στους δείκτες ΜSCI. Είτε στην τακτική αναθεώρηση του Νοεμβρίου, είτε εκτάκτως λόγω σημαντικού εταιρικού γεγονότος, επαναλαμβάνοντας το επιτυχημένο προηγούμενο της Alpha Bank.\n-Τώρα, ότι υπάρχουν κάτι παιδιά στην αγορά που πουλούσαν τη μετοχή της ΔΕΗ, με επιχειρήματα του τύπου “θα πάει στα 20 ευρώ, είναι το κυβερνητικό success story, είναι το χαρτί του 2022” και άλλα τέτοια ανάλογα -και τώρα είναι με την παγοκύστη στο κεφάλι– είναι απολύτως κατανοητό. Ετσι είναι, δυστυχώς, οι αγορές. Αυτό όμως δεν δικαιολογεί να λέει ο καθένας ό,τι του κατέβει και να ξεσηκώνουν και την Αντιπολίτευση που δεν πολυκαταλαβαίνει το αντικείμενο. Αν τους παρηγορεί πάντως, φαίνεται ότι είναι πιθανόν να δικαιωθούν σε αυτά που έλεγαν στα πελατάκια τους, αλλά με καθυστέρηση μερικών μηνών. Αν δεν κάνω λάθος μάλιστα, άκουσα στην αγορά ότι η Επιτροπή Κεφαλαιαγοράς ζήτησε από τις χρηματιστηριακές εταιρίες, όποιος έχει αντιληφθεί ύποπτες συναλλαγές στην αγορά με τη ΔΕΗ, να το αναφέρει για να ερευνηθεί. Οπότε, όποιος έχει στοιχεία ας τα καταθέσει, ώστε να πάψουν οι αερολογίες και οι μπαρούφες.\n-Άλλα 51 εκατ. ευρώ για νέα projects ρίχνει στην Κοινοπραξία με την Dimand του Δημήτρη Ανδριόπουλου, η EBRD. Έτσι έως τώρα η συνολική επένδυση της EBRD στην Cante Holdings, όπως ονομάζεται η Κοινοπραξία, θα φθάσει τα 71,5 εκατ. ευρώ ενώ το ΔΣ έχει θέσει “ταβάνι” τα 143 εκατ. ευρώ, πέραν φυσικά των ανοικτών πιστωτικών γραμμών. Για την ιστορία, η EBRD κατέχει το 35% του μετοχικού κεφαλαίου της Κοινοπραξίας και η Dimand μέσω της θυγατρικής Arcela Investments Ltd., το 65%. Το συνολικό πρότζεκτ υπολογίζεται στα 357 εκατ. ευρώ ενώ οι εκταμιεύσεις νέων κεφαλαίων, με βάση τη συμφωνία των δύο, θα γίνεται σταδιακά και με βάση τα έργα που αναλαμβάνει.\n-Δεν θέλω να στεναχωρήσω τον Ανδριόπουλο και την EBRD, αλλά αυτά τα πενηνταρικάκια (εκατομμύρια) είναι ψιλοπράγματα. Γιατί μετά το Ελληνικό, το μεγαλύτερο real estate project στη χώρα πραγματοποιείται στη Διαμαντούπολη, δηλαδή τις 12 βίλες στον Αστέρα Four Seasons Boυλιαγμένης. Οπως πιθανόν θυμάστε, ο εφοπλιστής Διαμαντής Διαμαντίδης, που είχε αγοράσει τρία οικόπεδα, αγόρασε ένα τέταρτο και πήρε option για ένα πέμπτο με στόχο να το κάνει κήπο ώστε να μην έχει οπτική επαφή με τους γείτονες, με αποτέλεσμα η στήλη -προφητικά- να αποκαλεί τις 12 βίλες «Διαμαντούπολη». Ε… λοιπόν, επιβεβαιωθήκαμε – που λένε και οι συνάδελφοι. Ο Διαμαντής Διαμαντίδης απασφάλισε τον τραπεζικό του λογαριασμό και αγοράζει και τα 10 οικόπεδα! Δηλαδή, αυτά που είχε ήδη αγοράσει και επιπλέον όσα χρειάζεται για να κατέχει 10 από τις 12 ιδιοκτησίες. Επειδή αγοράζει στη χονδρική, αντί 42 εκατ. πληρώνει 38 εκατ. Σκοπεύει στα 10 οικόπεδα (6-6,5 στρέμματα έκαστο) να χτίσει συνολικά 6 βίλες. Σύνολο επένδυσης 380 εκατ. μαζί με τις κατασκευές, κήπους κ.λπ., η επένδυση θα φτάσει το μισό δισ. Ο εφοπλιστής πιστεύει ότι σε δέκα χρόνια η αξία των συγκεκριμένων ακινήτων θα είναι διπλάσια.\n-Με την ευκαιρία, αφού ήρθε η συζήτηση στον Αστέρα Four Seasons Boυλιαγμένης, να σας πω ότι η ACG (που υποστηρίζεται από κρατικά funds του Άμπου Ντάμπι και του Κουβέιτ) και η Dogus Group που έκαναν την επένδυση στον Αστέρα, βγήκαν στην αγορά να πουλήσουν το ξενοδοχειακό συγκρότημα. Χτύπησαν πόρτες σε κάτι… φτωχαδάκια, αλλά οι απαιτήσεις τους ήταν υπερβολικές, καθώς ζητούν 800 εκατομμύρια.\n-Eίναι εντυπωσιακό πως στην Ελλάδα, που δεν έχει ούτε καν επενδυτική βαθμίδα, ξαφνικά παίζουν deals των 800 εκατ. Γιατί υπάρχει μια ακόμη δουλειά αναλόγου ύψους για την οποία ήδη σπρώχνονται διάφοροι μεγάλοι. Ο λόγος για τον διαγωνισμό του mega ΣΔΙΤ του Ultrafast Broadband (UFBB), ύψους 868 εκατ. ευρώ με ΦΠΑ. Αρχικά εκδήλωσαν ενδιαφέρον 8 σχήματα, στα οποία περιλαμβάνονται όλοι οι τηλεπικοινωνιακοί πάροχοι και γνωστά επιχειρηματικά ονόματα. Τελικά, στο μεγάλο έργο -που θα φέρει υπερταχύτητες στο ίντερνετ για την περιφέρεια- προσφορές κατέθεσε ο ΟΤΕ και η Grid Telecom (θυγατρική του ΑΔΜΗΕ) σε κοινοπραξία με την ΤΕΡΝΑ Ενεργειακή. Ωστόσο, υπάρχει ισχυρό ενδιαφέρον να μπουν στο project και άλλοι ενδιαφερόμενοι, κάτω από τους ίδιους παίκτες που κατέθεσαν προσφάτως προσφορές. Το έργο έχει εξασφαλίσει περίπου 300 εκατ. ευρώ από το ΕΣΠΑ και θεωρείται ένα από τα πολύ μεγάλα για τα ελληνικά telecoms.\n-Και για να μη χάσουμε την μπάλα με την Τράπεζα Αττικής, σας δίνω την τελευταία και έγκυρη 100% ενημέρωση: Το Virtual Data Room (VDR) που επρόκειτο να κλείσει την Παρασκευή πήρε παράταση και παραμένει ανοικτό μέχρι και σήμερα Δευτέρα, έπειτα από αίτημα των επενδυτών. Αυτή τη στιγμή υπάρχουν 6 ενεργοί ιδιώτες επενδυτές στο VDR, οι περισσότεροι πολύ γνωστά επενδυτικά funds. Aκόμη δεν μπορούμε να πούμε αν θα καταθέσουν προσφορές, πάντως δείχνουν σοβαρό ενδιαφέρον.\n-Στο μέτωπο της πώλησης των υπηρεσιών καρτών, οι θερμοκρασίες ανεβαίνουν. Τις επόμενες δύο – τρεις εβδομάδες η Εθνική Τράπεζα αναμένεται να ολοκληρώσει τη συμφωνία και να ανακοινώσει τη συνεργασία της με την EVO Payments. Οι πληροφορίες αναφέρουν ότι η αποτίμηση ολοκληρώθηκε από τους ενδιαφερόμενους και ξεπερνάει συνολικά τα 300 εκατομμύρια ευρώ. Το μοντέλο, που από την αρχή είχε επιλέξει η διοίκηση της Εθνικής, δεν ήταν η πώληση του 100% των υπηρεσιών, αλλά η δημιουργία ενός σχήματος join venture με διεθνή εξειδικευμένο συνεταίρο, ο οποίος θα μεγεθύνει και μεσοπρόθεσμα τα επιχειρηματικά της οφέλη. Στη φάση αυτή η τράπεζα θα πουλήσει το 50%. Ετσι, στο νέο σχήμα η Εθνική και η EVO θα έχουν από 50% η κάθε μία. Αυτή την εβδομάδα στο μεταξύ και η Eurobank προβλέπεται να πάρει δύο δεσμευτικές προσφορές, προκειμένου να προχωρήσει και αυτή στη διαδικασία πώλησης των υπηρεσιών των καρτών της. Χοντρά – ψιλά η αγορά των POS, όταν ολοκληρωθούν οι διαδικασίες πώλησης από όλους, θα έχει αποδώσει συνολικά και για τις τέσσερις τράπεζες πάνω από 1,2 δισεκατομμύρια ευρώ! Εντυπωσιακό πράγματι, εάν σκεφθεί κάποιος ότι η συνολική κεφαλαιοποίηση και των τεσσάρων τραπεζών είναι χαμηλότερη σήμερα από 10 δισεκατομμύρια.\n-Οσον αφορά τις διαπραγματεύσεις, χειρότερα είναι τα πράγματα ώστε να αγοράσει η Eurobank τις δραστηριότητες HSBC στη χώρα. Οπως μου εξηγούσαν, οι διαφορετικές προσεγγίσεις στα στοιχεία πελατείας κ.λπ. είναι λίγο πολύ συνηθισμένο φαινόμενο σε αυτές τις διαπραγματεύσεις και συνήθως λύνονται με αμοιβαίες υποχωρήσεις και κατάλληλες προσαρμογές στο τίμημα. Το σημαντικότερο πρόβλημα είναι η διελκυστίνδα για τη διοικητική ομάδα της HSBC στην Ελλάδα και των αποζημιώσεων που πρέπει να τους δοθούν. Οι συγκεκριμένοι άνθρωποι, μετά την υπογραφή της συμφωνίας, θα κληθούν να σηκώσουν για διάστημα αρκετών μηνών όλο το διαδικαστικό κομμάτι για να υλοποιηθεί η συμφωνία και να γίνει σωστά η μεταφορά των assets στη Eurobank. Με το management στα κάγκελα αυτές οι δουλειές δεν προχωράνε.\n-Και περνάμε σε άλλα νέα τώρα, από τις business της εστίασης: Η Μύκονος, λόγω των υψηλών προδιαγραφών με τις οποίες δουλεύουν τα περισσότερα εστιατόρια, ξενοδοχεία κ.λπ., αποτελεί για το προσωπικό που απασχολείται σε αυτά μια άτυπη αλλά ουσιαστική πιστοποίηση υψηλής επαγγελματικής επάρκειας. Αυτή είναι η θεωρία. Πάμε τώρα στην πράξη: Ο Τούρκος επιχειρηματίας και σεφ Νurset, αυτός που πουλάει τρέλα με τον τρόπο που βάζει αλάτι, άνοιξε το περασμένο Σάββατο το εστιατόριό του στο Λονδίνο. Aπασχολεί καμιά πενηνταριά εργαζόμενους και από αυτούς οι 17 είναι Ελληνες που ήρθαν απευθείας από το εστιατόριό του στη Μύκονο.\n– Δεν ξέρω αν θυμάστε τον Δημήτρη Κιτσινέλη. Πρόκειται για επιχειρηματία που ειδικεύεται κυρίως σε μαγαζιά εστίασης όπως το «Cacti», το εστιατόριο μεξικάνικης κουζίνας στην Αγ. Παρασκευή ή παλαιότερα το bar-restaurant «Inbi». Ο Δ. Κιτσινέλης, ωστόσο, έγινε πιο γνωστός όταν προ δεκαετίας είχε ανοίξει μαζί με την τηλεπερσόνα Σίσσυ Φειδά το εστιατόριο με την ονομασία «Adamo» στο Νέο Ψυχικό, εκεί που λειτουργούσε το ιστορικό στέκι «Διόσκουροι». Για να μην πολυλογώ, το “Adamo” άνοιξε, αλλά μετά έκλεισε εν μία νυκτί οδηγώντας τον επιχειρηματία και τη συνεταίρο του σε (μεταξύ τους) δικαστική διαμάχη. Όπως λένε όμως, «ενός κακού μύρια έπονται», έστω και με… χρονοκαθυστέρηση. Έτσι, ο Δ. Κιτσινέλης βρίσκεται αντιμέτωπος με έναν πλειστηριασμό για μεγάλο ακίνητο στη Σύρο, το οποίο έχει προγραμματιστεί να βγει στο σφυρί στις 19 Ιανουαρίου 2022. Πρόκειται για συγκρότημα έξι αυτοτελών, ανεξάρτητων, διηρημένων και διακεκριμένων οριζοντίων ιδιοκτησιών που βρίσκονται ”σε κτίσμα το οποίο αποτελείται, λόγω και του επικλινούς του εδάφους, από υπόγειο όροφο Α΄ στάθμης , υπόγειο όροφο Β΄ στάθμης – ισόγειο όροφο Α΄ στάθμης, ισόγειο όροφο Β΄ στάθμης – πρώτο, δεύτερο και τρίτο όροφο και δώμα, σε οικόπεδο στη Θέση «Λιβοχώρι» της περιοχής «Μαύρου» εντός του ρυμοτομικού σχεδίου της πόλεως και Δήμου Ερμούπολης Σύρου, εμβαδού του οικοπέδου 200,17 τ.μ.”. Το ακίνητο, το οποίο είναι ημιτελές, με εξαίρεση τον τελευταίο όροφο και το γκαράζ, περιήλθε στον Δ. Κιτσινέλη λόγω γονικής παροχής το 2006. Έκτοτε, φορτώθηκε με προσημειώσεις και υποθήκες με αποτέλεσμα να κατασχεθεί για 450.000 ευρώ τον περασμένο Ιούνιο. Τώρα βγαίνει στο σφυρί από την Intrum, με συνολική τιμή πρώτης προσφοράς 605.000 ευρώ.\nHSBCΣύροςAstir-Four SeasonsEurobankDimandACGΕθνική ΤράπεζαSalt BaeCante HoldingsEBRDDogus GroupΜύκονοςdark roommega ΣΔΙΤΤράπεζα ΑττικήςΔημήτρης ΑνδριόπουλοςUltrafast BroadbandMSCIΔιαμαντής ΔιαμαντίδηςΔημήτρης ΚιτσινέληςΔΕΗπλειστηριασμόςΑΜΚEVO Payments


7 πράγματα που πρέπει να θυμάστε αν βγαίνετε με μία μεγαλύτερη γυναίκα\nYou are at:Home»GOOD STUFF»7 πράγματα που πρέπει να θυμάστε αν βγαίνετε με μία μεγαλύτερη γυναίκα\nΜην βάζετε ταμπέλες στην σχέση σας\nΜην χρησιμοποιείτε ετικέτες και αφήστε την ίδια να καθορίσει τη φύση της σχέσης σας. Δεν είναι ότι δεν ξέρει τι κάνει, απλά θέλει να έχει τον κύριο λόγο σε αυτό που συμβαίνει μεταξύ σας, που γι’αυτήν μπορεί να είναι απλά μια “ξεπέτα”!\nΘα σας δείξει την άγρια πλευρά της\nΟι μεγαλύτερες γυναίκες ονομάζονται κούγκαρ για κάποιο λόγο. Έτσι κρατήστε αυτό στο μυαλό σας όταν αρχίσετε να βγαίνετε με μια.\nΓνωρίζει πράγματα που δεν μπορείτε να φανταστείτε\nΑφήστε την να ηγηθεί, τόσο δημόσια όσο και ιδιωτικά. Ειλικρινά, θα μάθετε ένα ή δύο πράγματα με ένα μόνο σύνθημα της, ειδικά στην κρεβατοκάμαρα. Μερικοί απο τους πιο καλούς άνδρες στο κρεβάτι εκπαιδεύτηκαν από μεγαλύτερες γυναίκες. Παρακαλούμε, αφήστε την να σας βοηθήσει με αυτόν τον τρόπο.\nΑκούστε τις συμβουλές της\nΟι γυναίκες που ζουν αρκετό καιρό για να γίνουν cougar έχουν περάσει απ’ όλα τα στάδια, γι ‘αυτό δίνουν καλές συμβουλές. Απλά θυμηθείτε, ακόμα κι αν μπορεί να είναι μητέρα κάποιου, δεν είναι δική σας. Και αν νιώσετε ότι είναι, δεν πρέπει να διαβάζετε αυτό το άρθρο, άλλα να κατευθυνθείτε σε έναν θεραπευτή.\nMην της ζητήσετε ποτέ την συμβουλή της\nΑν νομίζετε πως αν βγαίνετε με μια μεγαλύτερη γυναίκα είναι σαν μια βόλτα στο πάρκο, ξανασκεφτείτε το. Μια πιο hot, μεγαλύτερης ηλικίας γυναίκα μπορεί να κάνει ότι θέλει, όποτε θέλει. Οπότε, το ότι επέλεξε εσένα πιθανότατα δεν θέλει να ασχοληθεί με κάτι επιπλέον, όπως τα συναισθήματά σου.\nΣπάνια θα γαντζωθεί πάνω σου και θα ακολουθήσει το πρόγραμμά σου. Ακόμη πιο σπάνια θα θέλει να είστε συνέχεια μαζί. Ειδικά αν έχει παιδιά, θα θέλει να είστε μαζί κάθε δεύτερο Σαββατοκύριακο, γεγονός που σου επιτρέπει να κάνεις ότι θέλεις στο ενδιάμεσο.\nΞέρει ότι δεν ξέρεις τίποτα\nΑν δεν είστε σίγουροι τι κάνετε, απλά ρωτήστε την. Μπορείτε να της πείτε ό,τι θέλετε χωρίς να φοβάστε μήπως σοκαριστεί ή τρομάξει. Εκτός από αυτό, απολαύστε το γεγονός ότι μια καυτή, μεγαλύτερη γυναίκα έχει εκφράσει ενδιαφέρον για σας.\nΤο βασικό είναι ότι πλέον, άντρες και γυναίκες σταμάτησαν να νοιάζονται για τα χρόνια που τους λείπουν ή τους περισσεύουν και ακολουθούν την καρδιά τους. Μπορεί να ρισκάρουν αλλά έτσι κι αλλιώς η ζωή είναι ένα ρίσκο, έτσι δεν είναι;\nΔιαβάστε επίσης: 8 tips για σένα που θέλεις να βρεις ταίρι την νέα χρονιά


Ταχιάος σε ΣΥΡΙΖΑ: Το πάρτι τελείωσε μαζί με τα ψέματα\nΜε μια μακροσκελή ανακοίνωσή του στο facebook ο πρόεδρος της «Αττικό Μετρό Α.Ε.» Νίκος Ταχιάος αναφέρθηκε στην πρόσφατη γνωμοδότηση του Κεντρικού Αρχαιολογικού Συμβουλίου (ΚΑΣ) υπέρ της λύσης της απόσπασης και επανατοποθέτησης των αρχαίων του σταθμού Βενιζέλου. Ο κ. Ταχιάος μάλιστα σήμερα συμπληρώνει τρεις μήνες στην θέση του προέδρου της εταιρίας και προχώρησε σε έναν μίνι απολογισμό.\n«Η διοίκηση της Αττικό Μετρό άλλαξε ρότα, από την εποχή της «επικοινωνίας» επέστρεψε στην δουλειά» αναφέρει και συμπληρώνει: «Η εποχή της εργαλειοποίησης του έργου του μετρό Θεσσαλονίκης τελείωσε». Υποσχέθηκε μάλιστα πως η σημερινή διοίκηση της «Αττικό Μετρό Α.Ε.» θα απογειώσει το Μετρό.\nΟ κ. Ταχιάος στρέφει τα βέλη του και κατά του ΣΥΡΙΖΑ. «Βεβαίως για τους ΣΥΡΙΖΑίους όλα αυτά αποτελούν άγνωστες εικόνες. Στην παρουσία μας στο ΚΑΣ και ειδικά στη δική μου, είδαν θεατρικότητα και περφόρμανς. Τα τεχνικά θέματα, ακόμη και οι νομικές προσεγγίσεις είναι άγνωστες έννοιες. Η μόνη αποδεκτή γι’ αυτούς γλώσσα είναι η χειραγώγηση της κοινής γνώμης με ψέματα, η συναισθηματική διαχείριση του γνήσιου ενδιαφέροντος καλοπροαίρετων συμπολιτών μας, η κατασυκοφάντηση και η ενοχοποίηση της αντίθετης άποψης, η σκηνοθετημένη εικονική πραγματικότητα, ο ηθικός εκφοβισμός και ο ψυχολογικός εκβιασμός. Και πίσω απ΄ όλα αυτά, δίπλα στους κακομαθημένους πρωταγωνιστές που έστρωναν το έδαφος για να φτιάξουν προίκες, ο καθένας για τις προτεραιότητές του, βρίσκεται ένα κόμμα σε κρίση πλέον, απίθανα δορυφορικά γκρουπούσκουλα, γνωστές στην πόλη παρέες, ακόμη και οικογένειες. Σε αυτούς απευθύνομαι: Κυρίες και κύριοι, σας έχω νέα: Το πάρτι τελείωσε μαζί με τα ψέματα» ανέφερε μεταξύ άλλων στην ανάρτησή του.\nΤο ορθογραφικό λάθος της Νοτοπούλου στο Instagram\nΛίγο πριν ξηλωθούν τα πασαλάκια του δρόμου...


Ελεύθερη εκπομπή για το One Channel του Μαρινάκη News\nΤετάρτη, 29 Μαϊος 2019 | 12:34\nΕλεύθερη εκπομπή για το One Channel του Μαρινάκη\nΑμέσως μετά το καλοκαίρι θέλει να εκπέμπει ελεύθερα το One Channel του Βαγγέλη Μαρινάκη που έδωσε τα πρώτα δείγματα τηλεοπτικής εκπομπής από τη διαδικτυακή εκπομπή του. Το κανάλι προστέθηκε στην υπηρεσία Go των πλατφόρμων της Nova και Cosmote, καθώς για αυτές δεν απαιτείται άδεια από το ΕΣΡ. Το σχέδιο Μαρινάκη είναι να βγει...\nΑμέσως μετά το καλοκαίρι θέλει να εκπέμπει ελεύθερα το One Channel του Βαγγέλη Μαρινάκη που έδωσε τα πρώτα δείγματα τηλεοπτικής εκπομπής από τη διαδικτυακή εκπομπή του. Το κανάλι προστέθηκε στην υπηρεσία Go των πλατφόρμων της Nova και Cosmote, καθώς για αυτές δεν απαιτείται άδεια από το ΕΣΡ. Το σχέδιο Μαρινάκη είναι να βγει το κανάλι τον ερχόμενο Σεπτέμβριο στον αέρα, πριν δηλαδή τις βουλευτικές εκλογές του Οκτωβρίου [Σημείωση: πλέον τον Ιούλιο].\nΠροϋπόθεση ωστόσο είναι να ολοκληρωθεί ο έλεγχος των οικονομικών στοιχείων της αίτησης από το ΕΣΡ, κάτι που αναμένεται να γίνει μετά τις Ευρωεκλογές. Το κανάλι, από τα πρώτα δείγματα στο διαδίκτυο, φαίνεται πως έχει επενδύσει σε τεχνολογία, σε στούντιο και τεχνικό εξοπλισμό. Στο τομέα του προγράμματος είναι βέβαιο πως η Alter ego θα διεκδικήσει το πρόγραμμα του Mega όταν η Ειδική διαχείριση το θέσει σε πλειστηριασμό.\nΑς μην ξεχνάμε πως ο Βαγγέλης Μαρινάκης παραμένει μέτοχος της Τηλέτυπος που εντάχθηκε σε ειδική διαχείριση. Ο πλειστηριασμός του προγράμματος Mega παραμένει το μεγάλο ερώτημα για όλη την αγορά, αφού εκτός από το One Channel, ενδιαφέρον έχει δείξει το Star του ομίλου Βαρδινογιάννη.\nΔεν είναι τυχαίο ότι τα στελέχη των δυο τηλεοπτικών εταιρειών έχουν λάβει στα χέρια τους τα στοιχεία της αξίας προγράμματος Mega . Σύμφωνα με όσα έχουν διαρρεύσει το Mega φέρεται να έχει επενδύσει συνολικά σε τηλεοπτικό πρόγραμμα περισσότερα από 1,4 δισεκ . ευρώ, τα 900 εκατ ., από αυτά σε μυθοπλασία και ενημερωτικές εκπομπές!


Συνταγή για κρέπες - Φτιάξε Τέλειες Κρέπες Εύκολα & Γρήγορα\nΣυνταγή για κρέπες – Φτιάξε Τέλειες Κρέπες Εύκολα & Γρήγορα\nPosted on 30 Δεκεμβρίου 2020 10 Σεπτεμβρίου 2021 by Αλεξία Μπάμπε\nΣκέφτεστε ποιο είναι το ιδανικό πρωϊνό για να ξεκινήσετε την μέρα σας δυναμικά; Μα φυσικά οι κρέπες! Είναι νόστιμες, ελαφριές και χρειάζονται υλικά που έχουμε όλοι στο σπίτι.\nΟι κρέπες είναι ένα έδεσμα που παραδοσιακά φτιάχνετε στη Βρετάνη στη Γαλλία. Είναι μια πολύ λεπτή τηγανίτα που είτε συνοδεύεται γλυκιά είτε αλμυρή. Στη Βρετάνη ο πιο διαδεδομένος τρόπος σερβιρίσματος είναι με μηλίτη, ωστόσο υπάρχει μια πληθώρα από επιλογές για να συνοδεύσει κανείς τις κρέπες.\nΣυνταγές για κρέπες υπάρχουν πολλές, και σίγουρα μπορείτε να βρείτε αυτή που σας αρέσει περισσότερο, παρ’όλα αυτά τα βασικά υλικά είναι ίδια σε όλες τις συνταγές, επομένως μπορείτε να ακολουθήσετε αυτή την εύκολη συνταγή για κρέπες που προτείνει το Pinguinos.gr.\nΤα υλικά για να φτιάξετε τις πιο εύκολες και νόστιμες κρέπες είναι πολύ απλά και σίγουρα βρίσκονται στο ψυγείο σας. Αυτό που θα χρειαστείτε λοιπόν, είναι:\nΠως Φτιάχνω τις Κρέπες\nΣε ένα μεγάλο μπολ ανάμειξης, χτυπήστε ελαφρά μαζί το αλεύρι και τα αυγά. Προσθέστε σταδιακά το γάλα και το νερό, ανακατεύοντας για να αναμειχθούν. Προσθέστε το αλάτι και το βούτυρο και χτυπήστε μέχρι όλα τα υλικά να έχουν μια λεία υφή. Καλό θα ήταν να αφήσετε την ζύμη στο ψυγείο ή μπορείτε να το φτιάξετε από το βράδυ ώστε το πρωί να τις ψήσετε απευθείας.\nΖεσταίνουμε ένα ελαφρώς λαδωμένο ταψί ή τηγάνι σε μέτρια υψηλή φωτιά. Όταν το τηγάνι είναι έτοιμο, ρίχνουμε 1/4 της κούπας από τη ζύμη στο τηγάνι και κάνουμε κυκλικές κινήσεις, ώστε το μείγμα να απλωθεί ομοιόμορφα σε όλη την επιφάνεια. Αν έχουμε ειδικό σκεύος για κρέπες τότε χρησιμοποιούμε αυτό και η διαδικασία είναι πιο απλή. Μαγειρέψτε την κρέπα για περίπου 2 λεπτά, μέχρι το κάτω μέρος να έχει ένα ανοιχτό καφέ χρώμα. Χρησιμοποιήστε μια σπάτουλα γύρω από το τηγάνι για να ξεκολίσετε τις άκρες, γυρίστε και μαγειρέψτε την άλλη πλευρά. Ιδανικά σερβίρονται ζεστές.\nΕύκολη Συνταγή για Κρέπες με Μπανάνα και Σοκολάτα\nΜια εύκολη και χορταστική πρόταση για να συνοδεύσετε τις κρέπες σας είναι να ακολουθήσετε την βασική συνταγή και να κόψετε σε φέτες μια μπάνανα και να προσθέσετε ένα άλλειμμα σοκολάτας, ή πραλίνα φουντουκιού. Μπορεί να ακούγεται αρκετά λιπαρό για να ξεκινήσει κανείς την μέρα του, αλλά το πρωινό είναι το βασικότερο και σημαντικότερο γεύμα της ημέρας.\nΚρέπες Φούρνου με Πρωτεΐνη\nΜια συνταγή ιδανική για τους λάτρεις της υγεινής δατροφής! Θα χρειαστείτε:\n2 κουταλιές νιφάδες βρωμής\nΑναμειγνύετε όλα τα υλικά σε ένα βαθύ μπολ και περιμένετε περίπου 10 λεπτά να φουσκώσει η βρώμη. Απλώστε την ζύμη σε ένα μικρό ταψάκι σε χαρτί ψησίματος και ψήστε για περίπου 10 λεπτά στους 180 βαθμούς.\nΑν είστε λάτρης του αλμυρού, μπορείτε να την συνοδέψετε με κρέμα τυρί, γαλοπούλα και γραβιέρα τριμμένη και να την ψήσετε για 5 λέπτα ώστε να λιώσουν τα τυριά.\nΣε άλλη περίπτωση μπορείτε να προσθέσετε φρέσκα φρούτα της επιλογής σας και να βάλετε και λίγο μέλι.\nΔείτε Επίσης: 6 ΙΔΕΕΣ ΓΙΑ ΥΓΙΕΙΝΟ ΚΑΙ ΝΟΣΤΙΜΟ ΠΡΩΙΝΟ\nΠως Φτιάχνω Κρέπες με Μήλο και Κανέλα\nΜια τέλεια και γευστική πρόταση που είναι ιδανικός συνδυασμός για το χειμώνα είναι οι κρέπες με μήλο και κανέλα. Η εύκολη συνταγή για κρέπες που μπορείτε να χρησιμοποιήσετε είναι η αρχική βασική συνταγή.\nΓια τη γέμιση με μήλο και κανέλα τα υλικά που θα χρειαστείτε είναι:\n2/3 φλιτζ. μαργαρίνη\n1 σφηνοπότηρο μπράντι\nΨηλοκόβουμε τα μήλα ή τα τρίβουμε στον τρίφτη και τα βάζουμε με το μπάντι σε ένα μπολ για μια ώρα. Λιώνουμε τη ζάχαρη με τη μαργαρίνη σε ένα τηγάνι και προσθέτουμε τα μήλα. Μόλις αναμειχθούν τα υλικά προσθέτουμε την κανέλα και τα καρύδια εφόσον θέλουμε. Γεμίζουμε τις κρέπες με την γέμιση και τις τυλίγουμε σε ρολά.\nΔείτε Επίσης: 10 ΟΡΟΙ ΤΗΣ ΜΑΓΕΙΡΙΚΗΣ ΠΟΥ ΑΚΟΥΜΕ ΚΑΘΗΜΕΡΙΝΑ ΚΑΙ ΤΙ ΣΗΜΑΙΝΟΥΝ\nThis entry was posted in ΓΕΥΣΗ and tagged εύκολη συνταγή για κρέπες, Εύκολη Συνταγή για Κρέπες με Μπανάνα και Σοκολάτα, Κρέπες Φούρνου με Πρωτεΐνη, πως φτιάχνω κρέπες, Πως Φτιάχνω Κρέπες με Μήλο και Κανέλα, συνταγή για κρέπες.\n2020 Πάει Η Δική Σου Η Σειρά\nΣυνταγή Για Ψωμί – Μοναδική Συνταγή Για Τέλειο Ψωμί


Η παρακμή της σύγχρονης Ελλάδας, κατά Π. Κονδύλη · Lectores et Recitatores\nΗ παρακμή της σύγχρονης Ελλάδας, κατά Π. Κονδύλη\nΜέντωρ / February 28, 2012\nΑνιχνεύοντας τις αιτίες της κρίσης, επιβάλλεται να αξιοποιήσουμε το λόγο και την οξυδέρκεια της σύγχρονης ελληνικής διανόησης. Το επίκαιρο και θεμελιώδες βοήθημα κατανόησης του ελλαδικού παρόντος έργο του – πρόωρα χαμένου- έλληνα διανοητή Παναγιώτη Κονδύλη «Οι αιτίες της παρακμής της σύγχονης Ελλάδας», μας παρουσιάζει με καίρια αναγνωστική ματιά ο Κωστής Παπαγιώργης στη Lifo: «…Tο καίριο πρόβλημα για το νεοπαγές βασίλειο της Ελλάδος (1833) αφορούσε βέβαια τη συγκρότηση της ντόπιας κοινωνίας, με αιχμή την αστική λεγόμενη τάξη. Υπήρχε αστική τάξη ή δεν υπήρχε; Οι εύποροι πολίτες, οι πλουτοκράτες, οι νοικοκυραίοι, ο παροικιακός ελληνισμός, συγκροτούσαν όντως μια τάξη που θα μπορούσε να αποτελέσει γόνιμο έδαφος για την ανάπτυξη της πτοημένης χώρας; Ο Κονδύλης είναι κατηγορηματικός: περνώντας στον εικοστό αιώνα, αποφαίνεται ότι στη χώρα μας η «αστική τάξη» εισήχθη ως έννοια, φέροντας φορτίο αρνητικών παρασημάνσεων. Συγκεκριμένα, η αστική τάξη θεωρήθηκε στα καθ’ ημάς αντίπαλος της ανερχόμενης εργατικής τάξης, ενώ στην Ευρώπη -για μακρό, χρονικό διάστημα- ενσάρκωνε τον κύριο κοινωνικό αντίπαλο της αριστοκρατίας και της κληρικοκρατίας, με άλλα λόγια ήταν φορέας νέας θετικής αντίληψης για την οργάνωση της ζωής και μιας ρωμαλέας νέας κοσμοθεωρίας. Η απορία είναι απλή: θεωρήσαμε, άραγε, την αστική τάξη ως προοδευτικό στοιχείο ή εξ υπαρχής την καταδικάσαμε ιστορικά; Το παράταιρο εν προκειμένω αφορά την εισαγωγή κοινωνικών όρων που δεν αντιστοιχούσαν στα ντόπια δεδομένα. Με έννοιες προωθημένων κοινωνιών, όπως ήταν οι ευρωπαϊκές, πασχίζαμε να αναλύσουμε τη δική μας κοινωνία που απείχε παρασάγγες. Συγκεκριμένα, οι δραστηριότητες των καραβοκυραίων και των βιοτεχών αποτελούσαν μάλλον φαινόμενα προκαπιταλιστικά, καθώς οι εργασιακές σχέσεις διέπονταν από άγραφους πατριαρχικούς νόμους του δούναι και λαβείν, καλλιεργώντας με άλλα λόγια τη σχέση υπακοής και προστασίας. Λόγος για αστικό πολιτισμό δεν μπορεί να γίνει, απεναντίας η Ελλάδα εξακολουθούσε να κινείται στο πλαίσιο της βαλκανικής πατριάς.\nΔύο καίρια χαρακτηριστικά σημειώνει ο Κονδύλης: δεν επετεύχθη «μετακένωση» στο εσωτερικό ούτε της αστικής δραστηριότητας ούτε ενός κάποιου σοβαρού νεοελληνικού Διαφωτισμού. Ο καπιταλισμός ήταν αρχικά ευρωπαϊκό φαινόμενο, καθότι και ο φεουδαλισμός ευρωπαϊκού τύπου (άγνωστός σε ‘μας) αποτέλεσε την απαραίτητη αρνητική προϋπόθεση για την ανάπτυξη αστικής τάξης. Όπερ σημαίνει ότι οι φορείς της οικονομικής ανόδου δεν απέβαλαν τα πατριαρχικά τους γνωρίσματα. Αν άτομα και ομάδες του παροικιακού Ελληνισμού απέκτησαν αξιόλογη οικονομική ισχύ, αυτό οφειλόταν στην ταύτιση των συμφερόντων τους με συμφέροντα αγγλικών, κυρίως, μεγάλων εταιρειών.\n«Εδώ έλειπε μια ουσιώδης διάσταση της αστικής οικονομίας, του αστικού πολιτισμού και της αστικής αυτοσυνείδησης: η διάσταση η προμηθεϊκή, η οποία, ιδίως στο οικονομικό επίπεδο, και ιδίως από την εποχή της βιομηχανικής επανάστασης, συνδεόταν πρωταρχικά με τη μορφή του καινοτόμου βιομήχανου ως φορέα και πρακτικού μετουσιωτή του πνεύματος της σύγχρονης επιστήμης και τεχνικής, του πνεύματος της προόδου και της ρήξης με τη στείρα παραδοσιοκρατία του αγροτικού πατριαρχισμού»(σ. 24).\nΌπου δεν έχουμε ακέραια και μεστή προόδο, μοιραία παρατηρούμε ποικίλες στρεβλώσεις. Η εισαγωγή του βασιλευόμενου κοινοβουλευτισμού, για παράδειγμα, και η καθολική ψηφοφορία δεν ήταν αναπόδραστη απόρροια εγγενών συνθηκών αλλά ξένη πρωτοβουλία, η οποία οδήγησε σε «τερατογενετικά» και «ιλαροτραγικά» μορφώματα. Τι σχέση μπορούσαν να έχουν ο κοινοβουλευτισμός και η καθολική ψηφοφορία με μια κοινωνία που ήταν παγιδευμένη σε πατριαρχικές σχέσεις, νοοτροπίες και αξίες; Ένα αρχιβασικό ζήτημα ήταν ο χωρισμός του κράτους από την κοινωνία που αντι να εμπεδωθεί, μετέτρεψε το κράτος σε εντολοδόχο του γενικού συμφέροντος. Τις συνέπειες τις διακρίνουμε σήμερα σε όλο τους το μεγαλείο. Ο κρατικός μηχανισμός διογκώθηκε λόγω του κοινοβουλευτικού συστήματος, επειδή τα κόμματα εξασφάλιζαν ψηφοφόρους, παρέχοντας υπαλληλικές και άλλες θέσεις. Το κράτος μεταμορφώθηκε σε εργοδότη και τα κόμματα σε πιστό νομέα της κρατικής εξουσίας. Ο κομματάρχης εξελίσσεται σε μεσάζοντα που αποκαθιστά κοινωνικά τους οπαδούς του κόμματος. Πρόκειται για το πελατειακό κράτος που ζει και βασιλεύει μέχρι σήμερα.\nΑπό τη μιά έχουμε πατριαρχικό κοινοβουλευτισμό και από την άλλη σπάνη θέσεων εργασίας στην ελεύθερη αγορά. Αυτή η στρέβλωση όχι μόνο δεν βοήθησε την αστική τάξη, αλλά αποτέλεσε τροχοπέδη και εμπόδιο για την καπιταλιστική ανάπτυξη. Τα αστικά τζάκια με την οπισθοδρομική τους νοοτροπία εδραίωσαν μια νοοτροπία προαστική, όπου το πολιτικο-κομματικό παιχνίδι κυριάρχησε. Ο ψηφοφόρος παρείχε και παρέχει υποστήριξη, διεκδικώντας προστασία, ενώ ο πολιτικός εκποιεί το κράτος στους ψηφοφόρους. Διόλου παράδοξο, λοιπόν, το γεγονός ότι τα ντόπια κόμματα ήταν και είναι κόμματα κρατικά, κρατικιστικά και συνάμα «λαϊκά», όπου η συνεπής ταξική πολιτική παρέμεινε απλή προσδοκία, καθώς η αποσύνθεση των πατριαρχικών δομών δημιούργησε μια μάζα μικροαστών και μικροϊδιοκτητών που έλκονταν από δεξιά, φιλελεύθερα ή αριστερά συνθήματα.\nΤο δημοσιοϋπαλληλίκι αναδείχτηκε σε χρυσόμαλλο δέρας του Νεοέλληνα μικροαστού που ανήκε σε πληθυσμιακά στρώματα, καθυστερημένα από πολιτισμική άποψη. Περιττό να τονιστεί ότι η αγραμματοσύνη, η στενοκεφαλιά, η κουτοπονηριά και η ευνόητη ανικανότητα αποτελούσαν τροχοπέδη για τον κρατικό μηχανισμό. Άλλωστε, ο μέσος δημόσιος υπάλληλος δεν μπορούσε να προσανατολιστεί σε απρόσωπες, γενικές και αφηρημένες αρχές. Αντίθετα, ο ορίζοντάς του μόλις που έφτανε στο συγγενολόι, στην ιδιαίτερη πατρίδα του, στους φίλους και στους προστάτες. Το «ρουσφέτι», τουρκικό κατάλοιπο, αναδείχτηκε σε σχολείο παρανομίας, καθοδήγησης και αφανούς παραβατικότητας.\nΑπό την άλλη μεριά, η διάσταση έθνους και κράτους αποτελεί μια άλλη σοβαρή διάσταση της ελλιπούς ανάπτυξης του αστικού κράτους. Εφόσον η μεγάλη ιδέα ανέβαλε την εποχή της ισχύος έως να ανακτηθούν τα χαμένα εδάφη, το ασύμπτωτο εθνους και κράτους οδηγησε σε προαστικά και πατριαρχικά σχήματα. Το έθνος παρέμεινε ως μέγεθος ευρύτερο από το κράτος, άρα ανεξάρτητο από την ιδέα της σύγχρονης θεσμικής οργάνωσης, έτσι η εθνική ιδεολογία στράφηκε προς φυλετικούς και πολιτισμικούς παράγοντες (γλωσσικό, θρησκευτικό, χαμένες πατρίδες), αφήνοντας στο περιθώριο την απαραίτητη θεσμική οργάνωση. Το εκκλησιαστικό ζήτημα ο Κονδύλης το επιλύει δίκην γόρδιου δεσμού. Η Εκκλησία ήταν θεσμός ξένος προς το έθνος, θεσμός πολυεθνικός και επομένως μη εθνικός. Άρα, είναι σφάλμα να λέμε οτι η Εκκλησία πρόδωσε το έθνος. Εκ των υστέρων, η Εκκλησία θα ταυτιστεί με το έθνος και το κράτος – όσο για τον χωρισμό τους, δεν θα τολμήσει να τον απαιτήσει ούτε καν η Αριστερά. Προϊόντος του χρόνου, η Εκκλησία θα ηγηθεί πνευματικά του εθνους, θα γίνει παράγοντας εθνικής συσπείρωσης και μέγας παράγοντας του νεοπαγούς ελληνο-κεντρισμού. Καθώς ο σκιώδης αστισμός αντιπαρατασσόταν στον πατριαρχικό εθνικισμό, δημιουργήθηκε μια ιδεολογία που επικάλυπτε τις βαθύτερες αντιφάσεις. Για παράδειγμα, η αρχαιολατρία συναιρέθηκε ιδεολογικά με τον Χριστιανισμό! Ο ελληνοχριστιανικός ελληνοκεντρισμός πάτησε πόδι επί πάντων – ορατών και αοράτων.\nΓράφει ο Κονδύλης: «Οι ραγδαίες κοινωνικές ανακατατάξεις που συνόδευσαν τα χρόνια της κατοχής, του εμφυλίου πολέμου και του εξαμβλωματικού εκσυγχρονισμού των επόμενων δεκαετιών σήμαναν τη μετάβαση της ελληνικής κοινωνίας από το καθεστώς του πατριαρχικού και του νόθου ή επίπλαστου αστισμού στο καθεστώς μιας εξίσου νόθας μαζικής δημοκρατίας, δηλαδή μιας δημοκρατίας με πολύ μεγαλύτερη κοινωνική κινητικότητα απο πριν, αλλά ταυτόχρονα ανίκανης ν’ απαλλαγεί από τις πολιτειακές νοοτροπίες και σχέσεις που της κληροδότησε η προτέρα κατάσταση. Απεναντίας μάλιστα, η αναμφισβήτητη διεύρυνση της δημοκρατίας και του πλουραλισμού, ιδίως στη μεταδικτατορική περίοδο, οδήγησε τελικά στην επίταση των διαρθρωτικών αδυναμιών του συστήματος, εφόσον οι άμεσα ενδιαφερόμενοι «κλάδοι» τη χρησιμοποίησαν για να εμπεδώσουν και να επαυξήσουν όσα τους είχε ήδη αποφέρει η πελατειακή συναλλαγή κομμάτων και ψηφοφόρων. Πρέπει να πούμε ότι οι κατοχικές και μεταπολεμικές ανακατατάξεις επηρέασαν, το ένα μετά το άλλο, όλα τα κοινωνικά στρώματα. Πρώτα-πρώτα, άλλαξαν σημαντικά τη σύνθεση του στρώματος που προπολεμικά ονομαζόταν «αστικό», έτσι ώστε σήμερα ν’ αποτελείται, σε βαθμό καθοριστικό για το ποιόν και τον χαρακτήρα του, από νεόπλουτους, και μάλιστα νεόπλουτους χάρη σε εργολαβικές και μεταπρατικές δραστηριότητες, τις οποίες εξέθρεψαν, μετά τη μαύρη αγορά, η «ανοικοδόμηση» και τα «μεγάλα δημόσια έργα», καθώς και η διοχέτευση όλο και μεγαλύτερου όγκου εισαγωγών στην εσωτερική αγορά. Έτσι, σε γενικές γραμμές εξέλειψε ακόμα και ο προγενέστερος νόθος αστισμός»(σ. 58).\nΌσο για τον «λαϊκισμό», που απέβη πλέον μέγα επιχείρημα όλων των παρατάξεων, πέρα από τον διορισμό των ημετέρων, τη δανειοδότηση, τη μεσολάβηση και την έμμεση προστασία, μεταφυτεύτηκε αδρά και στο επίπεδο των μαζών. Μάλιστα, χάρη στην εμφάνιση της τηλοψίας, η λαϊκίστικη δημαγωγία συγχωνεύτηκε με το επιχώριο πελατειακό σύστημα. Η ψήφος μετετράπη σε «γραμμάτιο προς εξόφληση». Έτσι, μια χώρα που εισάγει τα καταναλωτικά της αγαθά κι ελάχιστα παράγει στράφηκε προς τον δανεισμό, «εκχωρώντας έτσι τις αποφάσεις για το μέλλον της στους δανειοδότες της». Η ανάπτυξη συνεπάγεται συσσώρευση, εντατική εργασία και προσωρινή στέρηση, ενώ ο δρόμος της βραχυπρόθεσμης ευημερίας οδηγεί ταχύτατα στον παρασιτισμό και στην εκποίηση της χώρας. Έτσι, ενώ οι πλατειές μάζες «λάδωσαν το άντερό τους» για πρώτη φορά στην ιστορία του τόπου, στρεφόμενες προς την ανεξέλεγκτη κατανάλωση, η χώρα έφτασε στο χείλος του ιστορικού γκρεμού, ζώντας με ξένα λεφτά και με αντίβαρο έναν «μυγιάγγιχτο εθνικισμό» που τελικά καλλιεργεί το μίσος για τους «ξένους».\nΟ Κονδύλης μιλάει και για την πνευματική ζωή του τόπου, τις διασκεδάσεις, την υπαρκτή ή ανύπαρκτη καλλιέργεια, το πλήθος, τον εξυπναδικισμό, τη μεταμοντέρνα σύμφυρση των πάντων με τα πάντα, ακόμα και για τα κέντρα διασκεδάσεως. Η σκληρή διάθεσή του, πάντως, καταλήγει σε πένθιμα συμπεράσματα: «Η Ελλάδα εντάσσεται σε πολύ χαμηλή θέση στο σύστημα του διεθνούς καταμερισμού της υλικής και πνευματικής εργασίας. Ο δικός της μεταμοντερνισμός συνίσταται στο ότι αποτελεί μια στενή και παράμερη λωρίδα στο ευρύ φάσμα του μεταμοντερνισμού άλλων». Εξού και η διαφαινόμενη παρακμή της.\n*αφιερωμένο στο μαθητή μου Γιώργο Χρ. ως αφορμή σκέψης και εκκίνηση για τις ωραίες συζητήσεις που θα συνεχίσουμε να κάνουμε στην τάξη…\nFebruary 28, 2012 in Αναζητώντας «περικείμενα». Tags: αστική τάξη, κρίση, Κωστής Παπαγιώργης, Παναγιώτης Κονδύλης, παρακμή, πολιτική ιστορία\n← Για την κουλτούρα της ανάγνωσης.\nΡομαντική ποίηση και ποιητική – ή – πότε οι ποιητές σωπαίνουν. →


myetherwallet Archives - CoinFreak\nΤο MyEtherWallet, γνωστό και ως MEW, είναι το πιο γνωστό wallet για Ethereum. Το MEW είναι εντελώς δωρεάν, με πολύ εύκολο setup και πρόσβαση, αλλά και κάθε λειτουργία που θα χρειαστεί ο μέσος χρήστης....\nΠέρα από ανταλλακτήρια, υπάρχουν και wallet (πορτοφόλια) για αποθήκευση κρυπτονομισμάτων. Πολλά παίζουν ρόλο στην επιλογή ενός wallet. Η ασφάλεια όμως είναι με διαφορά το πιο σημαντικό. Το Bitcoin, και κυρίως το Ethereum έχουν δει...\nΤα ICO (αρχικές προσφορές νομισμάτων) εξακολουθούν να είναι λέξη-κλειδί στις καθημερινές ειδήσεις στον κόσμο του Blockchain. Πολλές καινοτόμες ιδέες και τρόποι υλοποίησής της κάθε μιας ακούγονται καθημερινά. Παρ’ όλα αυτά η δημιουργία ενός κρυπτονομίσματος...


Η πορεία της στα ποιητικά πράγματα άρχισε ουσιαστικά το 2007, με τις πρώτες εκδόσεις ποιημάτων της στο περιοδικό "Πάροδος". Ακολούθησε η έκδοση της πρώτης της ποιητικής συλλογής "Ζητήματα κυμάτων" από τις εκδόσεις "Έψιλον" και δημοσιεύσεις ποιημάτων της σε λογοτεχνικά περιοδικά. Το τεύχος 45 της "Παρόδου" του Ιουνίου 2011, αφιερώθηκε στην ποίησή της. Το Δεκέμβριο του 2011 εκδόθηκε η ποιητική της συλλογή "Αρμόδιο σώμα", με τον αριθμό 19 της σειράς "Μικρός Αστρολάβος", των εκδόσεων της "Ευθύνης".\nΣυναγωγή ανέκδοτων κειμώνων για το έργο του\nΣυγγραφέας: Κατερίνα Κούσουλα\nΑκούσιος ποντοπόρος της αβύσσου\nΘαυματουργή πλην έρημος\nΟ των ωραίων μακάρων\nΒαθύ κανάλι. Αδήλωτη άνοιξη\nΚαταργώντας την χρονική συστάδα [ Γιώργος Γώτης, Στοιχειώδη σώματα ] Περιοδικό "Εμβόλιμον" τχ.89 Καλοκαίρι-Φθινόπωρο 2019\nΗ ερωτική γυναίκα: χειροπιαστή ή φαντασιωτική μορφή; [ Άννα Αφεντουλίδου, Η οδυνηρή μνήμη της σάρκας ] Περιοδικό "Μανδραγόρας" τχ.57 Δεκέμβριος 2017\nΧρώμα αύριο [ Μαρία Δ. Σκουρολιάκου, Χρώμα αύριο ] Περιοδικό "Κοράλλι" τχ.12 Ιανουάριος-Ιούνιος 2017\nΑποκρυσταλλώνοντας δημιουργικά τ' αντηχεία της μνήμης [ Άννα Αφεντουλίδου, Εικονο-γραφίες συν-ηχήσεων ] Περιοδικό "Το Κοράλλι" τχ.11 Οκτώβριος-Δεκέμβριος 2016\nΕμπειρική διαδρομή ως την συντροφικότητα - έως το ένα λουλούδι [ Νίκος Μυλόπουλος, Τέλος της περιπλάνησης ] Περιοδικό "Το Κοράλλι" τχ.9 Απρίλιος-Ιούνιος 2016\nΑκροβασίες μνήμης σε ονείρων εξισώσεις [ Ουρανία Ε. Κουνάγια, Δυσανάγνωστα απογεύματα ] Περιοδικό "Παρέμβαση" τχ.178 Δεκέμβριος 2015\nΗ υπαρξιακή αγωνία μιας δυνατής ψυχής [ Νατάσα Κεσμέτη, Εξόριστες φωνές ] Περιοδικό "Εμβόλιμον" τχ.75 Άνοιξη-Καλοκαίρι 2015\nΗ βιαιότητα του σκουντήματος. Πώς η απόρριψη, από τον φόβο ώς την ελπίδα, στις κλίμακες της δυναμικής ψυχολογίας μεθίσταται στα είκοσι νεότροπα διηγήματα της Ηρώς Νικοπούλου [ Ηρώ Νικοπούλου, Ασφαλής πόλη ] Περιοδικό "Ο Σίσυφος" τχ.9 Ιανουάριος-Ιούνιος 2015\nΜάρκος Μέσκος "Τα Ανώνυμα", 1971 [ Μάρκος Μέσκος, Μαύρο δάσος ] Περιοδικό "Εμβόλιμον" τχ.67 Χειμώνας 2012-Άνοιξη 2013


Πανέμορφες χειροποίητες λαμπάδες - Αρκαδικά Νέα\nTo Mix & Match δημιουργεί χειροποίητες λαμπάδες για μικρούς και μεγάλους!\nΤο μεράκι και η φαντασία πάντα ξεχωρίζουν στη δουλειά του δημιουργού.\nΤα τελευταία χρόνια το Mix & Match μας εκπλήσσει με τις δημιουργίες του σε γούρια, λαμπάδες και σε άλλες χειροποίητες κατασκευές! Σε κάθε χρώμα και κάθε γούστο, ο καθένας μπορεί να βρει την ιδανική λαμπάδα για το μικρό, το μεγάλο του βαπτιστήρι ή και για τον εαυτό του.\nΓια τη γυναίκα, τον άνδρα, το παιδί. Χρώματα και σχέδια πιο ρομαντικά, πιο μοντέρνα, πιο παιδικά, θα σε δυσκολέψουν να πρωτοδιαλέξεις!\nΜπορείτε να δείτε μερικά σχέδια παρακάτω και ολόκληρη τη συλλογή απο τις χειροποίητες λαμπάδες ΕΔΩ .\nΠροηγούμενο άρθροΝέα καταγγελία για βιασμό από το Δημήτρη Λιγνάδη\nΕπόμενο άρθροΚαφές στο χέρι με θέα πάρκο | Η συνήθεια που έγινε λατρεία;


Σαν Σήμερα: Γιάννης Ρίτσος - Φοιτητικός Κόσμος\nHome » Σαν Σήμερα: Γιάννης Ρίτσος\n08/04/2020 01/05/2021 Βαγγέλης Βαλαβάνης\nΣτις γραμμές όπου η ελευθερία και ο αγώνας υμνήθηκαν μαζί με τον έρωτα. Στους στίχους που γεννήθηκαν στην εξορία, σε ξερονήσια του Αιγαίου. Στους αγώνες της Αριστεράς σε όλο τον 20ο αιώνα. Στη «Ρωμιοσύνη» του… Εκεί θα βρείτε τον Γιάννη Ρίτσο, έναν εκ των κορυφαίων ποιητών της Ελλάδας. Γεννήθηκε την 1η Μαΐου του 1909 και η ζωή του έμελλε να εξελχθεί σε μια μεγάλη περιπέτεια.\nΓιος ενός μεγαλογαιοκτήμονα της Μονεμβασίας, ήταν το τέταρτο παιδί της οικογένειάς του. Η μητέρα του, Ελευθερία, παντρεύτηκε σε ηλικία 13 ετών τον πατέρα του Ελευθέριο (χαρτοπαίχτης και γυναικάς). Αυτή θα ανακαλύψει την έφεσή του προς τις τέχνες (ήδη από την ηλικία των 7 ετών έγραφε στίχους, ενώ είχε ταλέντο στη ζωγραφική και το πιάνο). Σε ηλικία 12 ετών θα χάσει τη μητέρα του από φυματίωση(ασθένεια που ξεκλήρισε όλη την οικογένεια και μόνο ο Γιάννης τελικά ξεπέρασε) και το 1925 θα μετακομίσει στην Αθήνα, με την αδερφή του Λούλα. Όταν δεν νοσηλευόταν, εξαιτίας της φυματίωσης, έκανε διάφορες περιστασιακές δουλειές. Στο σανατόριο «Σωτηρία» (1927-1930) γνωρίστηκε με διανοούμενους, όπως η ποιήτρια Μαρία Πολυδούρη, αλλά και με τις ιδέες της Αριστεράς.\nΤο 1934 εντάχθηκε στο ΚΚΕ και συνεργάστηκε με την εφημερίδα «Ριζοσπάστης» με το ψευδώνυμο «Γ. Σοστίρ» (αναγραμματισμός του επωνύμου του). Τότε, θα κυκλοφορήσει και η πρώτη του ποιητική συλλογή (Τρακτέρ).\nΠρωτοσέλιδο της εφημερίδας “Μακεδονία” στις μεγάλες απεργίες της Θεσσαλονίκης. Δίπλα, η χαρακτηριστική φωτογραφία της μητέρας πάνω από το νεκρό Τάσο Τούση\n9 Μαΐου 1936, η μεγάλη απεργία και διαδήλωση των καπνεργατών πνίγεται στο αίμα από την κυβέρνηση Μεταξά, με συνολικά 12 νεκρούς, ανάμεσα στους οποίους και ο 25χρονος αυτοκινητιστής Τάσος Τούσης. Η γνωστή φωτογραφία της μάνας που θρηνεί το παιδί της τον συγκλονίζει κι έτσι γεννιέται ο «Επιτάφιος».\nΑφίσα του Εθνικού Απελευθερωτικού Μετώπου\nΗ Κατοχή τον βρίσκει καθηλωμένο από τη φυματίωση στην Καλλιθέα. Το 1942 θα ενταχθεί στο Μορφωτικό Τμήμα του Ε.Α.Μ. Μετά τη Συμφωνία της Βάρκιζας (1945) θα επιστρέψει στην Αθήνα και το 1949 θα ξεκινήσει η ατελείωτη περιπέτεια της εξορίας. Μακρόνησος, τόπος γλαφυρά ζωγραφισμένος στα ποιήματά του. Το 1950, Άι-Στράτης με τον Πικάσο, τον Πάμπλο Νερούδα και άλλους να κάνουν εκστρατεία στο εξωτερικό για την απελευθέρωσή του. Οι εκδόσεις «Κέδρος» θα γίνουν το εκδοτικό του σπίτι, όπου και θα δημοσιεύσει τη μνημειώδη «Σονάτα του Σεληνόφωτος» (Α΄ Κρατικό Βραβείο Ποίησης), που τον καθιστά διεθνώς γνωστό. Τη δεκαετία του ‘50, επίσης, θα γίνει στέλεχος της Ε.Δ.Α. (Ενιαία Δημοκρατική Αριστερά). Τη δεκαετία του 1960, ο «Επιτάφιος» θα μελοποιηθεί από τον Μίκη Θεοδωράκη. Τότε, η ποίηση του Γιάννη Ρίτσου θα αγαπηθεί από τη δοκιμασμένη Ελλάδα του 1940 και του 1950. Λίγες μέρες μετά το ξέσπασμα της Χούντας, θα βρεθεί για μια ακόμη φορά εξόριστος στη Γυάρο. Αν και χτυπημένος από τον καρκίνο, η Χούντα δεν πτοείται και αρνείται την αποφυλάκισή του. Μεταφέρεται στη Λέρο και στη συνέχεια, μετά το χειρουργείο, στη Σάμο, όπου του απαγορευόταν να μιλάει σε οποιονδήποτε. Η απεριόριστη αυτή μοναξιά θα γεννήσει 3 ποιητικές συλλογές (Πέτρες, Επαναλήψεις, Κιγκλίδωμα), οι οποίες, γραμμένες σε τσιγαρόχαρτο, θα βγουν κρυφά από την Ελλάδα.\nΦωτογραφία με τις 2 αγάπες του (πέραν της ποίησης), τη γυναίκα του και τη μικρή τους κόρη\nΜετά τη Μεταπολίτευση, προτάθηκε για το Βραβείο Νόμπελ (1975), του απονεμήθηκε το Βραβείο Λένιν για την Ειρήνη (1977), ανακηρύχθηκε «Ποιητής Διεθνούς Ειρήνης» από τον ΟΗΕ (1986), τιμήθηκε με το μετάλλιο «Joliot-Curie», την ανώτατη διάκριση του Παγκόσμιου Συμβουλίου Ειρήνης (1990) κ.ά. Αναγορεύθηκε επίτιμος διδάκτορας των πανεπιστημίων Θεσσαλονίκης, Μπέρμιγχαμ, Karl Marx (Πανεπιστήμιο Λειψίας) και Αθηνών.\n100 ποιητικές συλλογές, 9 μυθιστορήματα, 4 θεατρικά έργα… Αυτό είναι, πολύ συνοπτικά, το μεγάλο έργο του Γιάννη Ρίτσου. Με τη γυναίκα του, Φαλίτσα, απέκτησαν μια κόρη, την Έρη, το 1955. Επιτάφιος, Ρωμιοσύνη, Τέταρτη Διάσταση, Ελένη, 18 Λιανοτράγουδα της Πικρής Πατρίδας, Ύμνος και θρήνος για την Κύπρο… κάποια από τα κορυφαία έργα ενός αιώνια ελεύθερου-εξόριστου ποιητή. Ο Γιάννης Ρίτσος θα φύγει από τη ζωή σε ηλικία 81 ετών, στις 11 Νοεμβρίου 1990, αφήνοντας ως κληρονομιά ένα έργο-σταθμό και ύμνο για την Ελλάδα της Κατοχής, της Αντίστασης και του Εμφυλίου. Μεγάλος αδικημένος (μαζί με τον Ν. Καζαντζάκη) των βραβείων Νόμπελ, έμεινε στην Ιστορία της ελληνικής Λογοτεχνίας ως ένας εκ των κορυφαίων ποιητών, που τίμησε με τους στίχους του τους αγώνες του ελληνικού λαού.\n«Γέλα, καρδιά μου, γέλα. Βρες χρόνο να γελάς, αυτό είναι η μουσική της ψυχής.»\nΓιάννης Ρίτσος, 1909-1990, ποιητής\nΑφιερώματα, Γιάννης Ρίτσος, Ποίηση, Πρόσωπα\nΜια διαφορετική σκοπιά της Επιστήμης


«Μάχιμος» ο Ορλάντο | Onsports.gr\nhome ΠοδόσφαιροFootball League«Μάχιμος» ο Ορλάντο Κοινοποιήστε\n«Μάχιμος» ο Ορλάντο\tΣυντάκτης: Onsports Team\nΔημοσίευση: Τετάρτη, 23 Μαρτίου 2011 21.56\nΣτη διάθεση του Σάββα Παντελίδη για τον κρίσιμο εκτός έδρας αγώνα με τον Εθνικό Αστέρα, τέθηκε ο Ορλάντο.\tΞεκίνησε η προετοιμασία του Πανθρακικού εν όψει του αγώνα της χρονιάς-όπως τον χαρακτηρίζουν από την Κομοτηνή- και ο νέος τεχνικός της ομάδας Σάββας Παντελίδης, δεν έχει να αντιμετωπίσει ιδιαίτερα προβλήματα όσα αφορά τον καταρτισμό της εντεκάδας. Συγκεκριμένα, επιστρέφουν οι Τζιωρτζόπουλος, Σίμωσης που εξέτισαν, αλλά και οι Λιαπάκης και Ορλάντο που ξεπέρασαν τους τραυματισμούς τους. Αντίθετα, μοναδικός απών θα είναι ο Περπερίδης λόγω καρτών.\nΕν τω μεταξύ, βοηθός του Παντελίδη στον πάγκο των Ακριτών, θα είναι ο Βασίλης Σέγκος που έχουν συνεργαστεί και στον Εθνικό Πειραιώς.\tΚατηγορία: Football League


Πέθανε ο εκπαιδευτικός Χρήστος Παπακίτσος | Alfavita\nΕκπαίδευση 08.05.2017 - 16:37\nΠέθανε ο εκπαιδευτικός Χρήστος Παπακίτσος\nΓράφουν: Κώστας Αδριανουπολίτης, Εκπαιδευτικός – Ερευνητής, Αντιπρόεδρος ΕΕΤΕΚ Σάββας Δήμου,  Διευθυντής Δ. ΙΕΚ Μεταμόρφωσης\nΈνας αγαπητός φίλος και εξαίρετος συνάδελφος, ο καθηγητής ηλεκτρονικών Χρήστος Παπακίτσος, έφυγε από κοντά μας στις 25-4-2017.\nΗ προσφορά του και το έργο του στη δευτεροβάθμια εκπαίδευση, ιδιαίτερα στην Τεχνική Επαγγελματική είναι ανεκτίμητη. Αυτή είναι κοινή διαπίστωση όσων τον γνώρισαν από κοντά ή συνεργάστηκαν μαζί του.\nΑκούραστος εργάτης στο μικρό γραφείο της Ερμού 15, με άξιους εκπαιδευτικούς συνεργάτες προσέφερε μοναδικό έργο, σε μία εποχή που οι πολιτικές ηγεσίες έθεταν τις γενικές εκπαιδευτικές πολιτικές, αξιοποιώντας όμως το εκπαιδευτικό στελεχιακό δυναμικό του υπουργείου παιδείας στην εξειδίκευση και εφαρμογή των εκπαιδευτικών σχεδίων.\nΗ προσπάθειά του ήτανε διαρκής για την επικράτηση της αρχής της ίσης μεταχείρισης μεταξύ τεχνικής και γενικής εκπαίδευσης.\nΜε διάφορες διοικητικές ρυθμίσεις που εισηγήθηκε και υιοθετήθηκαν στη συνέχεια εγκαθιδρύθηκε ένα νέο πνεύμα ότι συνάδελφος είναι, κατά κύριο λόγο, αυτός που υπηρετούμε μαζί και για τον ίδιο σκοπό στο ίδιο σχολείο και όχι κάποιος που έτυχε κάποτε να έχουμε αποφοιτήσει από το ίδιο εκπαιδευτικό ίδρυμα.\nΜε αυτό το νέο πνεύμα συνέβαλε, ως ένα βαθμό, στην απομείωση των συντεχνιακών προστριβών μεταξύ των κλάδων και ειδικοτήτων των εκπαιδευτικών.\nΜε πρωτοβουλία του, συντάχθηκε το 1989 η περιβόητη εγκύκλιος Γ2/3325 για τον καθορισμό αντιστοιχίας ειδικοτήτων εκπαιδευτικών και διδασκομένων μαθημάτων στη δευτεροβάθμια εκπαίδευση, με βάση την οποία γίνονταν οι αναθέσεις μαθημάτων στα σχολεία και ο υπολογισμός των κενών για μεταθέσεις και διορισμούς εκπαιδευτικών.\nΟυσιαστική ήταν η συμβολή του στη σύνταξη των ωρολογίων και αναλυτικών προγραμμάτων των ΤΕΛ, ΤΕΣ και των τμημάτων ειδίκευσης των ΕΠΛ καθώς και στη χορήγηση επαγγελματικών δικαιωμάτων στους αποφοίτους.\nΜε την ίδρυση των ΤΕΕ το 1998, παρότι ο ίδιος είχε συνταξιοδοτηθεί, όταν ζητήθηκε η συνδρομή του, από την πρώτη στιγμή έδωσε το παρόν, συμμετείχε στην ομάδα εργασίας των ΤΕΕ και η βοήθειά του υπήρξε πολύτιμη στη σύνταξη των πρώτων υπουργικών αποφάσεων για την οργάνωση και λειτουργία τους καθώς και στη σύνταξη των μεταβατικών ωρολογίων προγραμμάτων.\nΩς επιστέγασμα της πολυετούς δράσης του στο διοικητικό τομέα της εκπαίδευσης (1982-1994) υπήρξαν, η συγγραφή του βιβλίου «Η Νομοθεσία της Τεχνικής Επαγγελματικής Εκπαίδευσης – Κωδικοποίηση Νόμων, Διαταγμάτων, Υπουργικών Πράξεων, Εγκυκλίων» το οποίο εξέδωσε το 1996 μαζί με δύο συνεργάτες του και αποτέλεσε φωτεινό φάρο στη δαιδαλώδη νομοθεσία της ΤΕΕ, καθώς και η εργασία του με τίτλο «Οι εκπαιδευτικές μεταρρυθμίσεις και μία πρόταση διάρθρωσης της τεχνικής και επαγγελματικής εκπαίδευσης» (2005).\nΠροηγουμένως είχε θητεύσει επί 25ετία στις αίθουσες διδασκαλίας της ιδιωτικής και δημόσιας επαγγελματικής εκπαίδευσης.\nΈνα ακόμη στοιχείο της πολυσχιδούς δραστηριότητας του είναι το πλούσιο συγγραφικό του έργο στον τομέα της ηλεκτρονικής- ηλεκτρολογίας.\nΑποτιμώντας το έργο του Χρήστου Παπακίτσου πιστεύουμε ότι συνέβαλε με τη δράση του στην ανάπτυξη της τεχνικής επαγγελματικής εκπαίδευσης γράφοντας και αυτός μαζί με άλλους σελίδες της πρόσφατης ιστορίας της.\nΦίλε και συνάδελφε Χρήστο,\nΥπήρξες έντιμος αγωνιστής, άλλοτε με την πένα και άλλοτε με το όπλο, όταν το έκρινες εσύ ως καθήκον σου.\nΥπηρέτησες αρχές και αξίες και όχι αξιώματα, κάτι σπάνιο για την εποχή μας.\nΥπήρξες μια διαδρομή γεμάτη φως, προσφορά, αγώνα.\nΠάλεψες δυναμικά χωρίς συμβιβασμούς για τα δίκαια των εκπαιδευτικών, και των μαθητών που προέρχονταν από φτωχές – λαϊκές οικογένειες στηρίζοντας την Τεχνική Εκπαίδευση.\nΘα σε βλέπουμε πάντα ζωντανό, περήφανο και ανυπότακτο.\nΟ Χρήστος Ε. Παπακίτσος γεννήθηκε το 1926 στην πόλη της Άρτας. Στην Άγναντα έζησε την παιδική του ηλικία, όπου τελείωσε το Δημοτικό σχολείο και τις τέσσερις τάξεις του Γυμνασίου.\nΚατά τη διάρκεια της γερμανικής κατοχής του ανατέθηκε η συγκρότηση της πρώτης πεντάδας της αντιστασιακής οργάνωσης «ΝΕΑ ΓΕΝΙΑ» του Γυμνασίου Αγνάντων, την οποία και πραγματοποίησε τον Σεπτέμβρη του 1942. Η οργάνωση αυτή εντάχθηκε, στη συνέχεια, στην ΕΠΟΝ.\nΣτο τέλος του Μάη του 1943 ακολούθησε τμήμα του ΕΛΑΣ. Εκπαιδεύτηκε στο χωριό Μικρή Γότιστα των Ιωαννίνων. Από τον ΕΛΑΣ απολύθηκε ύστερα από τη συμφωνία της Βάρκιζας.\nΓια τη συμμετοχή του στον ΕΛΑΣ αναγνωρίστηκε με το αριθ. 20/4-10-84 πρακτικό της επιτροπής κρίσης, ως Αγωνιστής της Εθνικής Αντίστασης, πρακτικό που κυρώθηκε με την Φ.670/1546/457236/85 απόφαση του Υφυπουργού Εθνικής Άμυνας και του απονεμήθηκε το «Αναμνηστικό Μετάλλιο Εθνικής Αντίστασης 1941-1945».\nΑπό το Γυμνάσιο της Άρτας πήρε το Απολυτήριο το 1945 και το 1947 ήλθε στην Αθήνα και γράφτηκε στην «Ανωτέρα Σχολή Ηλεκτρονικών», πρώην «Ραδιοτεχνική Σχολή Αθηνών» και σήμερα «Τμήμα Ηλεκτρονικών Αναστασιάδη του ΤΕΙ Πειραιά».\nΤο 1948 διέκοψε τις σπουδές του και παρουσιάστηκε ως στρατεύσιμος στο ΚΕΝ Κορίνθου. Επιλέχτηκε για τη Σχολή Εφέδρων Αξιωματικών Κέρκυρας απ’ όπου αποφοίτησε χωρίς να ονομαστεί ποτέ Έφεδρος Ανθυπολοχαγός εξαιτίας των πολιτικών του φρονημάτων. Υπηρέτησε το υπόλοιπο της θητείας του ως απλός στρατιώτης σε διάφορες μονάδες.\nΕπανήλθε στη Σχολή Ηλεκτρονικών και πήρε το πτυχίο του «Ραδιοηλεκτρολόγου» το 1954.\nΑπό το 1955 έως το 1957 άσκησε το επάγγελμα του Ραδιοηλεκτρολόγου (Ηλεκτρονικού) ασχολούμενος κυρίως με επισκευές ραδιοφώνων και ενισχυτών ακουστικών συχνοτήτων.\nΤο σχολικό έτος 1957-1958 προσλήφθηκε στην Τεχνική Σχολή «Ο ΓΑΛΙΛΑΙΟΣ» και δίδαξε ηλεκτρολογικά μαθήματα.\nΑπό 1-10-1958 προσλήφθηκε στην Ανωτέρα Σχολή Ηλεκτρονικών Αθηνών, όπου εργάστηκε ως Επιμελητής Εργαστηρίων των 5ου και 6ου εξαμήνων της Σχολής έως 31-8-1968. Κατά το διάστημα αυτό υπήρξε συνεργάτης του Καθηγητή Πανεπιστημίου Αθηνών Μιχαήλ Αναστασιάδη στο Ιονοσφαιρικό Ινστιτούτο του Αστεροσκοπείου Αθηνών (Σταθμός Πεντέλης). Επίσης, για διάστημα 2 ετών (1961-1963) εργάστηκε παράλληλα στο Εργαστήριο Φυσικής του Πανεπιστημίου Αθηνών για τη διεξαγωγή ασκήσεων Ηλεκτρονικής.\nΠαράλληλα, δίδαξε τα μαθήματα Θεωρία Ηλεκτρισμού και Θεωρία Ασυρμάτου στη Ναυτική Σχολή Ραδιοτηλεγραφητών «Ο ΘΑΛΗΣ» (από τον Ιούνιο 1960 έως τον Ιούλιο 1963).\nΤο 1964 πήρε το πτυχίο «Εκπαιδευτικού Λειτουργού Επαγγελματικής και Τεχνικής Εκπαιδεύσεως» από τη ΣΕΛΕΤΕ.\nΑπό 1-11-1968 έως 6-11-1979 δίδαξε θεωρητικά μαθήματα (Ηλεκτρονικά, Τηλεόραση) στη Μέση Σχολή Ηλεκτρονικών «ΚΟΝΤΟΡΑΒΔΗ».\nΠαράλληλα, από το έτος 1968-1969 έως το 1971-1972 δίδαξε Τηλεόραση και Ηλεκτρονικούς Υπολογιστές στην Ανωτέρα Σχολή Ηλεκτρονικών «Η ΛΑΜΙΑΚΗ».\nΑπό το ακαδημαϊκό έτος 1974 έως το 1980 έδωσε σε εβδομαδιαία βάση διαλέξεις (μαθήματα) σε θέματα Τηλεοπτικής Τεχνικής στους Μεταπτυχιακούς Σπουδαστές του Ενδεικτικού Ηλεκτρονικής-Ραδιοηλεκτρολογίας και Ηλεκτρονικού Αυτοματισμού του Πανεπιστημίου Αθηνών. Σε επιστολή του προς τον Χρήστο Παπακίτσο ο Τακτικός Καθηγητής Ηλεκτρονικής Φυσικής του Πανεπιστημίου Αθηνών Κων/νος Καρούμπαλος αναφέρει: «Θα θέλαμε να σας ευχαριστήσουμε για τις διαλέξεις που δώσατε μέσα στο ακαδημαϊκό έτος σε θέματα της ειδικότητάς σας. Πιστεύουμε ότι από τις διαλέξεις αυτές επωφελήθηκαν πολύ οι Μεταπτυχιακοί μας σπουδαστές του Ενδεικτικού Ηλεκτρονικής – Ραδιοηλεκτρολογίας και Ηλεκτρονικού Αυτοματισμού».\nΤο μάθημα «Τηλεόραση» δίδαξε και στο ΚΑΤΕΕ Αθηνών κατά τα δύο εξάμηνα του έτους 1978-1980.\nΤην 1-9-1981 προσλήφθηκε στη Δημόσια Εκπαίδευση και τοποθετήθηκε στο Τεχνικό – Επαγγελματικό Λύκειο (ΤΕΛ) Γρεβενών. Στη διάρκεια αυτού του σχολικού έτους (Μάρτιο 1982) αποσπάστηκε στην Κεντρική Υπηρεσία του Υπουργείου Παιδείας και εργάστηκε στο Κέντρο μετάδοσης θεμάτων των Πανελλήνιων Εξετάσεων με το σύστημα «Τηλεομοιοτυπίας». Στη συνέχεια υπηρέτησε διαδοχικά στη Δ/νση Εφαρμογής Προγραμμάτων και Μελετών της Τεχνικής Εκπ/σης, στην Ειδική Υπηρεσία για την οργάνωση των ΤΕΙ και στο τμήμα προγραμμάτων και διδακτικών βιβλίων μαθημάτων ειδικότητας της Δ/νσης Σπουδών Β΄/θμιας Εκπ/σης έως το τέλος του 1993, με ανάθεση καθηκόντων προϊσταμένου του τμήματος αυτού.\nΚατά τη διάρκεια της θητείας του στην Εκπ/ση ανέπτυξε πλούσια συγγραφική δραστηριότητα. Τα κυριότερα από τα βιβλία του, που εκδόθηκαν, είναι τα ακόλουθα:\n1.«Διάδοσις Ηλεκτρομαγνητικών Κυμάτων», ελεύθερη έκδοση του 1958. Το βιβλίο αυτό εξασφάλισε στο συγγραφέα την ένταξή του στο διδακτικό επιτελείο της Ραδιοτεχνικής Σχολής Αθηνών και τη συνεργασία του με τον Καθηγητή του Πανεπιστημίου Αθηνών Μιχαήλ Αναστασιάδη στο Ιονοσφαιρικό Ινστιτούτο σε θέματα διάδοσης ηλεκτρομαγνητικών κυμάτων στην Ιονόσφαιρα.\nΧαρακτηριστικό είναι το σχόλιο του καθηγητή Μιχ. Αναστασιάδη στη στήλη «τα βιβλία και η πνευματική ζωή» του περιοδικού «ΑΙΩΝ ΤΟΥ ΑΤΟΜΟΥ» για το βιβλίο «Διάδοσις Ηλεκτρομαγνητικών Κυμάτων». Ο καθηγητής Μιχ. Αναστασιάδης γράφει (ΑΙΩΝ ΤΟΥ ΑΤΟΜΟΥ, τεύχος Ιουνίου 1958, σελ. 212):\n«Ένα σοβαρόν κενόν της ραδιοηλεκτρικής μας βιβλιογραφίας συμπληρούται με την φροντισμένην έκδοσιν του κ. Παπακίτσου επί της διαδόσεως των ηλεκτρομαγνητικών κυμάτων. Βασιζόμενος επί υπευθύνων και αρίστων πηγών, ο κ. Παπακίτσος κατόρθωσε να προσεγγίση από την ασφαλή του πλευράν το δυσχερές αυτό θέμα και να δώση με όσην πληρότηταν απαιτείται τόσον το θεωρητικόν όσον και το μέρος των εφαρμογών του κεντρικού τούτου προβλήματος πάσης ασφαλούς συνδέσεως: της διαδόσεως των κυμάτων».\n2.«Θέματα Ηλεκτρισμού και Ραδιοηλεκτρισμού» (1960).\nΈκδοση στο πλαίσιο της Ναυτικής Σχολής Ραδιοτηλεγραφητών «Ο ΘΑΛΗΣ».\n3.«Ανάλυσις Γραμμικών Κυκλωμάτων» (1961). Έκδοση της «Βιβλιοθήκης της Ραδιοτεχνικής Σχολής Αθηνών (Ρ.Σ.Α.)».\n4.«Στοιχεία Ραδιοηλεκτρολογίας» (1962). Ελεύθερη έκδοση.\n5.«Ηλεκτροτεχνία» (1963). Έκδοση της «Βιβλιοθήκης της Ρ.Σ.Α.».\nΤο μάθημα «Ηλεκτροτεχνία» δίδαξε ο συγγραφέας στη Σχολή, που στο μεταξύ έγινε «Ανωτέρα Σχολή Ηλεκτρονικών» μέχρι το 1968.\n6.«Εργαστηριακές Ασκήσεις» 5ου εξαμήνου της Σχολής (1963).\n7.«Εργαστηριακές Ασκήσεις» 6ου εξαμήνου της Σχολής (1964).\n8.«Υπηρέτησις και Εγκατάστασις Δεκτών Τηλεοράσεως» (1965). Ελεύθερη έκδοση.\n9.«Στοιχεία Ηλεκτρονικής Οπτικής» (1967). Ελεύθερη έκδοση.\n10.«Μαθήματα Ηλεκτρολογίας» (1969). Ελεύθερη έκδοση.\n11.«Διάδοσις Ηλεκτρομαγνητικών Κυμάτων» (1970).\nΒοήθημα για τους σπουδαστές του ΚΑΤΕΕ Αθηνών.\n12.«Ηλεκτροτεχνία» (1973). Έκδοση Σχολών «ΚΟΝΤΟΡΑΒΔΗ».\n13.«Τηλεόραση (ασπρόμαυρη)». Ελεύθερη έκδοση (1976).\n14.«Τηλεόραση (ασπρόμαυρη)» (1980). Έκδοση του Ιδρύματος ΕΥΓΕΝΙΔΟΥ για τους μαθητές της Γ΄ τάξης του Τεχνικού – Επαγγελματικού Λυκείου (ΤΕΛ) και της Β΄ τάξης των Τεχνικών – Επαγγελματικών Σχολών (ΤΕΣ).\n15.«Εργαστηριακές Ασκήσεις Τηλεόρασης» (1984).\nΒοήθημα για τους σπουδαστές των Τμημάτων Ηλεκτρονικής των ΤΕΙ.\n16.«Ηλεκτρονικές Διατάξεις» (1986). Έκδοση του Οργανισμού Εκδόσεως Διδακτικών Βιβλίων (ΟΕΔΒ) για τους μαθητές της Γ΄ τάξης του Ενιαίου Πολυκλαδικού Λυκείου (ΕΠΛ).\n17.«Ηλεκτρονικές Μετρήσεις» (1986). Έκδοση ΟΕΔΒ για τους μαθητές της Γ΄ τάξης ΕΠΛ.\n18.«Ηλεκτρονικό εργαστήριο Ι» (1986). Έκδοση ΟΕΔΒ για τους μαθητές της Γ΄ τάξης ΕΠΛ. Η συγγραφή έγινε με τη συμμετοχή δύο ακόμη συνεργατών (Φ. Ρωμανός, Π. Τσιρώνης).\n19.«Έγχρωμη Τηλεόραση» (1987). Ελεύθερη έκδοση.\n20.«Έγχρωμη Τηλεόραση». Έκδοση του Ιδρύματος ΕΥΓΕΝΙΔΟΥ για τους μαθητές της Γ΄ τάξης ΤΕΛ και της Β΄ τάξης ΤΕΣ.\n21.«Ραδιοφωνία (Ραδιοεπικοινωνία)» (1993). Έκδοση του Ιδρύματος ΕΥΓΕΝΙΔΟΥ για τους μαθητές της Γ΄ τάξης ΤΕΛ και της Β΄ τάξης ΤΕΣ.\n22.«Ηλεκτρονικό Εργαστήριο ΙΙ» (1993). Έκδοση «ΙΩΝ» με τη συμμετοχή δύο ακόμη συνεργατών (Φ. Ρωμανός, Π. Τσιρώνης).\n23. «Η Νομοθεσία της Τεχνικής Επαγγελματικής Εκπαίδευσης» (1996). Έκδοση «ΗΒΟΣ» με τη συμμετοχή δύο ακόμη συνεργατών (Κ. Μαργαρώνης, Σ. Δήμου).\n24.«Ηλεκτροτεχνία» (2007). Αυτοέκδοση.\nΠέρα από το ανωτέρω έργο, υπάρχει ένα μεγάλος όγκος (περίπου 2000 σελίδων) αυτόβουλων μελετών, εισηγήσεων και λοιπών δοκιμίων που έχουν υποβληθεί προς κάθε αρμόδιο (κυρίως την Πολιτική Ηγεσία) και αναφέρονται σε θέματα διάρθρωσης Τεχνικής και Επαγγελματικής Εκπαίδευσης, αναθεώρηση Εκπαιδευτικών Προγραμμάτων, επαναπροσδιορισμό Ειδικοτήτων, βελτίωση διδακτικών βιβλίων και άλλα θέματα που σχετίζονται με τη διεξαγωγή της εκπαιδευτικής διαδικασίας. Ανάλογος είναι και ο όγκος των κειμένων για απαντήσεις Υπουργών στη Βουλή, σε ερωτήσεις και επερωτήσεις Βουλευτών (κοινοβουλευτικός έλεγχος).\nΟ Χρήστος Ε. Παπακίτσος εξάντλησε την εκπαιδευτική ιεραρχία και ύστερα από 37 περίπου χρόνια προσφοράς στην ιδιωτική και δημόσια εκπαίδευση συνταξιοδοτήθηκε το Μάρτη του 1994. ΄Εκτοτε και μέχρι το έτος 2008 συμμετείχε στην τριμελή Επιτροπή Ειδικών Επιστημόνων για την Πιστοποίηση της Επαγγελματικής Κατάρτισης της Ειδικότητας «Τεχνικός Ραδιοτηλεοπτικών και Ηλεκτροακουστικών Διατάξεων» των ΙΕΚ (Δημοσίων και Ιδιωτικών).


ΙΧΘΕΙΣ ΗΜΕΡΗΣΙΟ ΩΡΟΣΚΟΠΙΟ 8-7-2015\nΑρχική σελίδα Ωροσκόπιο Ημερήσιο Ωροσκόπιο Ιχθείς Ημερήσιο Ωροσκόπιο 8-7-2015\nΙχθείς Ημερήσιο Ωροσκόπιο 8-7-2015\n<p>Θα είναι μια μέρα που θα μπορούσατε να διορθώσετε τα λάθη σας και να εξισορροπήσετε τις σχέσεις σας με συνεργάτες σας ή άλλα άτομα που σχετίζονται με τα επαγγελματικά σας ή με την καριέρα σας. Θα πρέπει να περιορίσετε τα έξοδά σας και να προσέξετε ζητήματα οφειλών σας. Η συμπεριφορά σας κάποιες φορές παρεξηγείτε από τους άλλους γι’ αυτό θα ήταν καλό να μην το προσπερνάτε αλλά να προσπαθείτε να γίνεστε κατανοητοί. Αισθηματικά θα είστε κάπως κτητικοί και ίσως εμφανίσετε ζήλεια προς τον σύντροφό σας, προσέξτε. Οι αδέσμευτοι θα έχετε μια μέρα με ενδιαφέρουσες συναντήσεις.\nΗ διάθεσή σας να προωθήσετε τα σχέδιά σας, ίσως σας φέρει δύσκολη θέση, σε σχέση με τους συνεργάτες σας. Προτιμήστε ένα πιο διαλλακτικό...\nΙχθείς Ημερήσιο Ωροσκόπιο 14-7-2015\nΘα είστε πολύ επικοινωνιακοί και κοινωνικοί, έτσι θα μπορέσετε να έχετε ισορροπία με τον επαγγελματικό σας περίγυρο και να κάνετε...


Rising Star Casino Resort, Rising Sun, IN, Ηνωμένες Πολιτείες - Σύγκριση προσφορών\n777 Rising Star Drive, Rising Sun, IN, Ηνωμένες Πολιτείες\nΟι καλύτερες προσφορές για το Rising Star Casino Resort\nΚριτικές για το Rising Star Casino Resort\nΠληροφορίες για το Rising Star Casino Resort\nΣτην πόλη Rising Sun, το Rising Star Casino Resort βρίσκεται δέκα λεπτά με τα πόδια από το Rising Star Casino Resort και διαθέτει σάουνα και εσωτερική πισίνα. Έχει επίσης δωρεάν ασύρματο ίντερνετ και ...\nΠαροχές στο Rising Star Casino Resort\nΦωτογραφίες από το Rising Star Casino Resort\nΠού βρίσκεται το Rising Star Casino Resort\nΣινσινάτι Union Terminal32,0 χλμ.\nΣινσινάτι Union Terminal Bus32,0 χλμ.\nΣινσινάτι Parking lot - 691 Gest St32,3 χλμ.\nΣινσινάτι megabus Stop33,2 χλμ.\nΣινσινάτι Greyhound Station34,2 χλμ.\nΣινσινάτι Hughes Stem High School34,3 χλμ.\nRising Star Casino Resort: Συχνές ερωτήσεις\nΠόσο κοντά βρίσκεται το Rising Star Casino Resort στο πλησιέστερο αεροδρόμιο, Σινσινάτι Cinci./N. Kentucky;\nΤο Rising Star Casino Resort απέχει 19,0 χλμ. από το πλησιέστερο αεροδρόμιο, Σινσινάτι Cinci./N. Kentucky. Η διαδρομή από το αεροδρόμιο για το ξενοδοχείο διαρκεί συνήθως 23min με κανονικές συνθήκες κίνησης. Είναι σημαντικό να λάβετε υπόψη τις ώρες αιχμής, ειδικά στις μεγάλες μητροπόλεις.\nΣινσινάτι Cinci./N. Kentucky - Ποιος είναι ο καλύτερος τρόπος μετακίνησης στο Rising Star Casino Resort;\nΥπάρχει πισίνα στο Rising Star Casino Resort;\nΝαι, το Rising Star Casino Resort διαθέτει πισίνα για τους επισκέπτες του. Γενικά, στα ξενοδοχεία οι πισίνες λειτουργούν συγκεκριμένες ώρες. Γι' αυτό, θα πρέπει να μιλήσετε στη ρεσεψιόν, πριν χρησιμοποιήσετε την πισίνα.\nΠοιος είναι ο τηλεφωνικός αριθμός του Rising Star Casino Resort;\nΟ καλύτερος τρόπος επικοινωνίας με το Rising Star Casino Resort είναι να καλέσετε στο +1 812 438 1234.\nΥπάρχει Wi-Fi στο Rising Star Casino Resort;\nΝαι, το Rising Star Casino Resort διαθέτει Wi-Fi για τους επισκέπτες του.\nΥπάρχει γυμναστήριο ή χώρος άσκησης στο Rising Star Casino Resort;\nΥπάρχει γυμναστήριο στο ξενοδοχείο για τους επισκέπτες του Rising Star Casino Resort. Τα περισσότερα ξενοδοχεία δεν έχουν γυμναστήρια που λειτουργούν όλο το 24ωρο και γι' αυτό θα πρέπει να επικοινωνήσετε με τη ρεσεψιόν για το ωράριο και τη διαθεσιμότητα του γυμναστηρίου.\nΞενοδοχεία παρόμοια με το Rising Star Casino Resort\nΞενοδοχεία κοντά στο Rising Star Casino Resort\nΤο Hollywood Casino & Hotel βρίσκεται στην πόλη Lawrenceburg και παρέχει ενσύρματο ίντερνετ. Επιπλέον, διαθέτει αποθήκευση αποσκευών, 24ωρη υπηρεσία υποδοχής και χρηματοκιβώτιο.